Ne bogatimo se već ulažemo - Sport - Dnevni list Danas\nPočetna » Sport » Ne bogatimo se već ulažemo\nVaterpolo klub Partizan reagovao na tvrdnju Opštine Voždovac da loše upravlja SC "Banjica"\nNe bogatimo se već ulažemo\nOpština Voždovac u klin, vaterpolo klub Partizan u ploču.\n0Piše: O. N. 30. marta 2018. 13.30\nOsim što imaju potpuno različito stanovište o vlasništvu nad Sportskim centrom „Banjica“, pre par dana vraćenog gradu Beogradu ili otetog crno-belima (zavisi s kojom stranom u sporu pričate), ne slažu se ni oko stanja pomenutog objekta, odnosno dosadašnjeg rukovođenja istim, pa je jedan od najtrofejnijih sportskih kolektiva u Evropi na optužbe opštinara da bazen katastrofalno izgleda a okolni lokali se izdaju pod sumnjivim okolnostima uzvratio svojom istinom, u formi saopštenja.\n„Uporno pokušavamo da objasnimo da je uprava Partizana uvek imala igrače i sport kao prioritet. Partizan je jedan od najboljih klubova na svetu u vaterpolu. Osim toga VK Partizan je na listi od pet najboljih klubova na svetu u svim sportovima, a to je velikim delom i zato što je uprava Partizana uvek radila sve da stvori najbolje moguće uslove u zadatom trenutku“, počinje pisana izjava rukovodstva VK Partizan.\nU nastavku se izražava čuđenje zbog poslednjeg medijskog istupa Opštine Voždovac, samo dan posle razgovora sa ljudima iz Partizana, koje je predsednik kluba Aleksandar Šoštar nazvao konstruktivnim.\n„Rukovodstvo Partizana čini ogromne napore da zajedno sa opštinom nađe najbolja rešenja, a pre svega u smislu održavanja našeg sporta na javnoj sceni. Međutim, i pored toga, opština na vrlo ružan način govori o VK Partizan, nedostatke na najgori mogući način predstavljajući isto kao krivicu kluba. Nigde ne slika, niti govori o naporima Partizana da unapredi prostor koji se izdaje kako bi poboljšao prihod. Takođe je potpuno jasno da za sva ta ulaganja u objekat Partizan nema pomoć sa strane već sam trpi renoviranje popravke i održavanje objekta. Borimo se tako da bismo imali veći prihod od zakupa, ne da bismo se bogatili kao klub već da bismo imali sredstava da uložimo u popravku bazena…“, stoji u nastavku saopštenja, na čijem kraju se priča vraća na (prema Partizanovom tumačenju) koren problema.\n„Da je upravi Partizana bilo dozvoljeno da uknjiži svoju imovinu, koja je sudskim odlukama nesporno Partizanova, na svoje ime, Partizan bi bio u stanju da ispuni planove koji bi bitno popravili finansijsku sliku kluba i omogućili razvoj… Partizan oštro demantuje niz navedenih optužbi i neistina iznesenih na račun kluba“, poručuju sa Banjice.


OD ELITNOG VOJNIKA DO BIZNIS LIDERA Služio je u specijalnim jedinicama u Izraelu, sada se bavi visokom tehnologijom, a za mlade preduzetnike ima važnu poruku\nKako su uspeli i s kojim strahovima i preprekama se suočavali gradeći svoje startap kompanije? Ko im je pomagao na putu uspeha i šta savetuju mladim preduzetnicima? Ova su samo neka od pitanja na koja su nam odgovarali vlasnici veoma uspešnih projekata iz Izraela. "Blic Biznis" vam ovog puta predstavlja Amira Elihaija, bivšeg pripadnika Izraelskih odbrambenih snaga, danas uspešnog preduzetnika u oblasti visoke tehnologije.\nAmir Elihai je osnivač i glavni izvršni direktor "Carbyne", firme koja se bavi visokom tehnologijom u funkciji javne bezbednosti. Bivši je pripadnik Izraelskih odbrambenih snaga u kojim je služio na različitim položajima u specijalnim elitnim jedinicama i obaveštajnom sektoru.\nElihai važi za uspešnog transformacionog lidera koji kombinuje poslovnu odlučnost sa jakom finansijskom disciplinom, dubokim operativnim uvidima i organizacionim upravljanjem. On je lider koji je fokusiran na rast, orijentisan na postizanje rezultata i rešenja, sa dokazanim iskustvom u donošenju analitičkih uvida i pragmatičnih rešenja u ključnim poslovnim izazovima.\n"Ne postoje dve iste poslovne priče, kao ni dva identična preduzetnička puta. Upravo je to saznanje pomoglo i meni i drugim uspešnim preduzetnicima koje poznajem da se suočimo sa izazovima prilikom pokretanja biznisa", priznaje za "Blic Biznis" Elihai.\n"BUDITE DRUGAČIJI I USPEH ĆE DOĆI" Valdman je "tehnološko srce" u Izraelu, s timom provodi više vremena nego s porodicom, a za početnike u biznisu ima dve važne poruke\n"NEMA USPEHA BEZ GREŠAKA" Ina je iz Izraela. Sa 24 godine, bez iskustva, osnovala je startap kompaniju, a danas je na listi najuticajnijih ljudi na svetu\nGovoreći o tome kako bi posavetovao mlade preduzetnike najpre ističe važnost fokusa.\n"Pri svakom biznis koraku, a pogotovo na početku, mnoge stvari vam se pojavljuju na putu. Različite ideje, predlozi za razvoj novog proizvoda... Važno je da stalno sebi postavljate pitanje da li određena inicijativa služi vašem krajnjem cilju i imate li mogućnosti za njenu realizaciju. Fokusiranost na cilj će vam pomoći da doneste bolje biznis odluke u užurbanom radnom ambijentu. Druga važna stavka je odabir pravih partnera. Kada počinjete važno je da oko sebe okupite ljude sa pravom energijom i posvećenošću kao što je vaša. To je ključno u ranoj poslovnoj fazi jer je radno okruženje veoma intimno. Samo jedno pogrešno zaposlenje na samom početku može dramatično da utiče na dinamiku biznisa", objašnjava Elihai.\nDodaje da je treća stvar strast.\n"Ona vam je neophodna jer će vam pomoći pri prevazilaženju izazova. Zapitajte se da li ste odista strastveni prema svom poslu ili ste u celoj priči jer vas privlači ideja o uspešnom preduzetniku. Ciljeve najčešće dostižu oni koji su strastveni kada je reč o njihovoj biznis ideji. Strast vodi ka upornosti, izuzetno visokoj radnoj etici i što je najvažnije, pomaže da vodite tim dajući drugima dobar primer", kaže mladi preduzetnik.\nElihai tvrdi da preduzetnici izuzetno zavise od drugih ljudi na putu ka uspehu.\n"Preduzetnici važe za individualce koji su ostarili poslovni uspeh i priznanje. Ali, zapravo mi izuzetno zavisimo od ljudi oko nas na tom putu. Moja supruga je moj najveći oslonac. Saznanje da veruje u mene i moju viziju uz njenu spremnost da se žrtvuje koliko i ja, daje mi energiju. Divno je imati partnera sa kojim možete da delite izazove sa kojima se suočavate, osobu koja je uz vas kada je teško. Koosnivači i partneri su takođe jako važni. Mi jedni druge profesionalno balansiramo i omogućavamo jedni drugima da naše veštine dođu do izražaja. Pomažemo se pri raspodeli pritiska i podeli posla.\nNa kraju, tu su naši investitori. Blagosloveni smo jer imamo investitore koji iskreno veruju u nas i naše proizvode. Vrlo često se oslanjamo na njihove sugestije, uticaj i iskustvo koje nam pomaže da se razvijamo", kaže Elihai.\nGovoreći o neuspehu, Elihai ističe da nije sramota grešiti.\n"Neuspeh je deo procesa započinjanja biznisa i ostvarenja snova. Kada ga prevaziđete, on vam omogućava da se se bolje organizujete i jasnije vodite posao. Pomaže vam da gurate napred uprkos preprekama ili neželjenim rezultatima. Ja učim iz svojih grešaka. I, kada god sam u prilici otvoreno o njima govorim kako bi i ljudi koji me okružuju naučili nešto iz njih", zaključuje Elihai.\nPlenković najavio nove mere za preduzetnike i radnike\nDanas ističe ROK za dostavljanje finansijskih izveštaja\nNemačka najavila KRAJ perioda "VELIKODUŠNE POMOĆI privredi"\nU Švajcarskoj će uskoro moći da rade svi građani EU, ali ne i naši susedi\nGrađani Rumunije i Bugarske će od 1. juna ove godine imati punu slobodu ulaska, zapošljavanja i otvaranja posla u Švajcarskoj.\nDinar bez oscilacija, kurs sutra 118,3034\nDinar će sutra nastaviti mirovanje prema evru na približno istom nivou kao danas i zvanični srednji kurs će iznositi 118,3034 dinara za evro, objavila je Narodna banka Srbije.\n"OVERTURIZAM" NAJVIŠE PRETI OVIM ZEMLJAMA Dva suseda na listi\nOverturizam (overtourism) novi je termin kojim se opisuje situacija kada ima toliko posetilaca na jednoj lokaciji da to negativno utiče na meštane i životnu sredinu.\nVUČIĆ U DAVOSU "Nije bilo nijedne primedbe za srpsku ekonomiju, samo pohvale"\nNa panelima i sastancima u okviru Svetskog ekonomskog foruma u Davosu nije se mogla čuti nijedna primedba na račun srpske ekonomije, već samo pohvale, preneo je novinarima predsednik Srbije Aleksandar Vučić.\n"ODLIV MOZGOVA" Srbiju bi u narednih nekoliko godina moglo da napusti 25 ODSTO ŠKOLOVANIH\nSrbiju bi u narednim godinama moglo da napusti i do 25 odsto školovane i mlađe populacije, a čak i sa mogućim prilivom migranata koji u Srbiji žele da se nastane, to stavlja našu zemlju, kao i ceo region Balkana, u sam vrh liste država kojima preti opasnost od masovnog "odliva mozgova".\nNA PRODAJU I JAT TEHNIKA Početna cena 20 miliona evra\nMinistarstvo privrede objavilo je javni poziv za prikupljanje ponuda za privatizaciju preduzeća "JAT Tehnika", a početna cena iznosi 20,4 miliona evra.\nVučić Kinezima na autoputu Miloš Veliki: MORA DA SE ZAVRŠI, umesto 19. decembra nova deonica do Požege 6. januara 2022.\nPredsednik Republike Srbije Aleksandar Vučić obišao je danas radove na auto-putu E-763 „Miloš Veliki“, deonica Preljina–Požega (tunel "Laz").\nRijad planira dodatno smanjenje isporuka nafte u februaru\nSaudijska Arabija planira da u februaru dodatno smanji isporuke nafte, shodno sporazumu Organizacije zemalja izvoznica nafte (OPEK) i saveznika izvan naftnog kartela o reduklovanju proizvodnje s ciljem da se spreči nagomilavanje ponude.\nFejsbuk pokreće aplikaciju koja će PLAĆATI KORISNICIMA za podatke\nFejsbuk će uvesti aplikaciju za pametne telefone koja će sakupljati podatke o tome kako ljudi koriste svoje uređaje, a zauzvrat će nuditi korisnicima novčanu nadoknadu. Kompanija je objavila da trenutno regrutuje korisnike koji će instalirati na svojim telefonima novu aplikaciju "Study" sa Gugl Plej stora, koja sakuplja podatke o tome koje druge aplikacije postoje na telefonu i kako se telefon koristi.\nCENA JOJ RASTE, A I DALJE NAJTRAŽENIJA Pšenica u žiži interesovanja kupaca\nPšenica je i dalje u žiži interesovanja kupaca u trgovanju putem novosadske Produktne berze, uprkos činjenici da joj cena, već četvrtu sedmicu zaredom raste, ovaj put za 2,12 odsto.\nPotrošačke cene u evrozoni PALE PRVI PUT od 2016.\nGodišnja stopa inflacije u evrozoni u avgustu je zaronila u negativno područje prvi put od maja 2016. godine, pritisnuta nastavljenim padom cena energije i stagnacijom cena industrijskih proizvoda, saopštio je Evrostat.\nOČI U OČI O čemu su razgovarali premijeri Srbije i Holandije\nPremijerka Srbije Ana Brnabić sastala se juče u Davosu s premijerom Holandije Markom Ruteom, s kojim je razgovarala o ekonomskoj saradnji dve zemlje.\nU Novom Sadu zapošljavaju hiljadu inženjera i najavljuju NOVA ULAGANJA\nFrancuska kompanija Šnajder Elektrik (SE) koja u svetu zapošljava više od 137.000 ljudi, nastaviće da investira u Srbiju, izjavio je za “Blic Biznis” izvršni direktor te kompanije Žan Paskal Trikoar.\nSrpska piva su druga najpopularnija u Evropi\nPivo iz Srbije je drugo najpopularnije na tržištu Evropske unije kada je reč o ukupnom uvozu piva iz zemalja van EU za 2017. godinu, pokazali su podaci evropske službe za statistiku Evrostat, objavljeni povodom današnjeg obeležavanja Međunarodnog dana piva.


Sve što trebate znati o drami oko preuzimanja Adrisa · poduzetnistvo.org\nČeško-slovačka financijska grupa J&P, koja upravlja imovinom vrijednom 9,4 milijarde eura i pretežno operira na tržištima Češke i Slovačke te Ruske Federacije, u zadnje vrijeme svoje je radare usmjerila prema našoj regiji. Prošle godine preuzeli su Varaždinsku banku, a ove godine kupili su 12-postotni udjel u slovenskom Petrolu. Stoga nije čudno da se J&T-jevim fondovima koji ulažu u turizam jedna od najuspješnijih hrvatskih kompanija u tom sektoru nametnula kao prirodna meta.\nJ&P bi se možda zadovoljio i manjinskim udjelom\nMožemo pretpostaviti da je J&T već stekao određeni udjel u vlasništvu te da uz pomoć Cuccurina nastoji okupiti dioničare s kojima planira steći prevlast. Međutim nije isključeno i da se J&P zadovolji kupnjom manjinskog udjela, kao što je to bio slučaj sa slovenskim Petrolom. Naime analitičari ocjenjuju da je dionica Adrisa u ovom trenutku prilično povoljna investicija s obzirom na jaku 'keš-poziciju' koja se mjeri u milijardama kuna, dodatno osnaženu nakon prodaje duhanskog biznisa British American Tobaccu za 505 milijuna eura.\nadris · J&T · kompanije · preuzimanja


Zvezda deklasirala Partizan | Double - Double\nZvezda deklasirala Partizan\nJune 3, 2016 Nemanja T.\tLeave a comment\nCrveno-beli su pobedili sa 84:53 i poveli sa 1:0 u finalnoj seriji koja će odlučiti šampiona Srbije. Miler sa 24, Jović sa 15 i Simonović sa 11 predvodili su Crvenu Zvezdu, dok je u Partizanu jedini dvocifren bio Vilijams sa 10 poena.\nCrvena Zvezda je u prvoj četvrtini forsirala igru 2 na 2 spoljne linije sa Cirbesom i većinu poena stekla iz reketa. U drugoj polovini ove deonice iskoristili su greške Partizana u napadu i poenima iz kontri odvojili se na 21:15. Partizan je većinu poena stekao šutem sa distance i polu-distance .U početku su uspeli da dobrom odbranom nateraju Zvezdu na greške u napadu, da bi kasnije i sami imali veliki broj izgubljenih lopti.\nPartizan je u prvom delu druge četvrtine dobrom odbranom uspeo u potpunosti da zaustavi unutrašnju igru Crvene Zvezde. Veliki problem za crno-bele je bila organizacija napada, uz veliki broj izgubljenih lopti i procenti šuta su bili vrlo skromni, poeni su dolazili sa polu-distance i iz reketa. Zvezda se posle lošeg početka druge četvrtine oporavila i odličnim šutem za tri poena i dobrom igrom iz tranzicije napravila prednost od 42:27. Miler je odigrao sjajno prvo poluvreme u kojem je postigao 20 poena uz 5 skokova, šutirajući za tri poena 4/4.\nZvezda je u trećoj četvrtini potpuno dominirala i uvećala prednost na 64:39. Prodori Jovića, česti ofanzivni skokovi u nebranjenom reketu Partizana, uz nekoliko poena na niskom postu omogućili su ovako visoku prednost. Partizan je nastavio sa lošom igrom u napadu, serija loših odluka uz dobru odbranu crveno-belih, dovela je do lako izgubljenih lopti i promašaja, što poeni iz reketa nisu mogli da nadoknade. Povreda Cvetkovića samo je dodatno otežala situaciju za crno-bele.\nPsihološki pad Partizana kulminirao je u poslednjoj četvrtini. Zvezda je ubacivala poene i svih mogućih pozicija, uvedeni su igrači sa slabijom minutažom i pokušavane egzibicije. Džikić je takođe pružio priliku igračima sa klupe uvidevši da crno-beli nemaju snage da se vrate u utakmicu i koliko-toliko ublaže poraz.


RASKOMADANI SAUDIJSKI NOVINAR BAČEN U BEOGRADSKU ŠUMU: Turska policija traga za delovima tela | Najnovije Vijesti\nTurska policija pretražuje šumu na periferiji Istanbula i grad Jalova na Mramornom moru u potrazi za posmrtnim ostacima saudijskog novinara Džamala Kašogija koji je nestao pre dve nedelje nakon što je ušao u konzulat Saudijske Arabije u Istanbulu, izjavili su turski zvaničnici.\nIstražioci tokom pretresa konzulata i rezidencije konzula našli “mnogo uzoraka”, rekla su dvojica viših zvaničnika i pokušaće na njima da nađu tragove DNK Kašogija. Saudijska Arabija odbacuje navode turskih zvaničnika da je Kašogi ubijen i raskomadan u zgradi konzulata, a njegovo telo uklonjeno.\nTurske vlasti su proširile područje pretrage posle utvrđivanja pravca kretanja i mesta zaustavljanja vozila koja su napustila saudijski konzulat i konzulovu rezidenciju 2. oktobra, na dan kada je Kašogi poslednji put viđen.\nVeruje se da su Kašogijeve ubice njegove posmrtne ostatke bacile u Beogradsku šumu na rubu Istanbula i na teritoriji blizu grada Jalova, 90 kilometara južno od Istanbula, rekli su zvaničnici.\n“Istraga je dovela do određene sumnje da bi njegovi ostaci mogli da se nalaze u Beogradskoj šumi i na širem području grada Jalova. Policija sada intenzivno pretražuje ta područja”, rekao je jedan od neimenovanih zvaničnika blizak istrazi.\nPretpostavlja se da su delovi tela raskomadanog novinara bačeni “na seoskom imanju ili neke vile”, rekao je on.\nKašogi je bio poznati kritičar saudijskog režima i američki državljanin koji je pisao kolumne za Vašington post, nestao je 2. oktobra nakon što je došao u konzulat svoje zemlje u Istanbulu radi administrativnih poslova vezanih za skoro venčanje. Turski zvaničnici optužili su Rijad da je poslao specijalno obučenu ekipu da ubije novinara, ali to saudijske vlasti odbacuju.\nNeki mediji, među kojima i Vašington post objavili su da postoje audio i video snimci koji dokazuju da je novinar “ispitivan, mučen i potom ubijen” unutar konzulata, a zatim raskomadan


izvoz – Страна 9 – PoljoMagazin\nUvoz u BiH i u 2018. veći od izvoza, gotovo tri milijarde KM potrošeno na hrvatsku robu (BIH)\nBosna i Hercegovina protekle godine je mnogo više robe uvozila nego izvozila. Iako je, prema podacima Vanjskotrgovinske komore BiH, nastavljen pozitivan trend povećanja izvoza, zbog povećanja uvoza vanjskotrgovinski deficit nije smanjen. Naša zemlja je u prvih 11 mjeseci 2018. godine ukupno izvezla robu u vrijednosti od 11 milijardi i 298 hiljada KM, a uvezla u vrijednosti od više od 18 […]\nKategorija: Ostalo Tagovi: Hrvatska, izvoz, vesti\nPeradari traže ubrzanje aktivnosti u vezi izvoza u EU (BIH)\nKoordinacioni odbor živinara-peradara BiH na sastanku u Banjoj Luci zatražio je od nadležnih državnih institucija da se ubrzaju aktivnosti u vezi s odobrenjem izvoza peradi u EU. Na sjednici Koordinacionog odbora okupili su se vodeći proizvođači živinarskih-peradarskih proizvoda na tržištu BiH – predstavnici kompanija “Agreks”, “Madi”, “Perutnina Ptuj”, “Brovis”, “Iradia”, “Agromiks”, “Farme peradi Brčko”, Veterinarskog instituta “Dr. Vaso Butozan”, zatim […]\nKategorija: Ostalo Tagovi: izvoz, perad, vesti, živina\nBiH je u 11 mjeseci ove godine izvezla robu vrijednu 10,972 milijardi KM, što je više za 8,3 odsto nego u istom prošlogodišnjem periodu, dok je uvoz iznosio 17,743 milijardi KM, što je više za 6,3 odsto. Pokrivenost uvoza izvozom iznosila je 61,8 odsto, dok je spoljnotrgovinski robni deficit iznosio 6,77 milijardi KM, podaci su Agencije za statistiku BiH. Izvoz […]\nU BiH i dalje dolazi 70 odsto hrane iz uvoza (BIH)\nPrehrambeni proizvodi iz BiH postaju sve konkurentniji na domaćem tržištu, pokazuju istraživanja analitičke kuće Euromonitor. Na tržištu pekarskih proizvoda dominiraju domaće kompanije koje su se fokusirale na izgradnju vlastitih specijalizovanih pekarskih maloprodajnih lanaca. One proizvode zamrznuto tijesto, zatim distribuiraju proizvode svojim maloprodajnim objektima, gdje dovršavaju pečenje. Neke domaće kompanije su osvojile i lidersku poziciju u segmentu zamrznutog voća i povrća […]\nKategorija: Ostalo Tagovi: hrana, izvoz, vesti\nSa egipatskim ministrom poljoprivrede o izvozu junećeg mesa (SRB)\nKvota junećeg mesa koje će se izvoziti u Tursku je povećana, a Ministarstvo poljoprivrede dobilo je poziv i od egipatskog ministra poljoprivrede da razgovaraju o izvozu junećeg mesa u tu zemlju, izjavio je danas ministar poljoprivrede Branislav Nedimović. Nedimović je u Lučanima novinarima rekao da nije dovoljno samo tržište Turske, već da će se to proširiti. “Znam da će sada […]\nKategorija: Prehrana Tagovi: Egipat, goveda, izvoz, juneće meso, junetina, Turska, vesti\nTesla voda iz Valjeva uskoro i u marketima Srbije – neobičan i inovativan proizvod (SRB)\nTesla voda je prva i jedina visoko-progresivno alkalna pijaća voda u Srbiji. Neobičan i inovativan proizvod, pri čijoj konzumacji osetite “naelektrisanost”, crpi se iz najčistijih izvora i izgrađena je od najboljih minerala za ljudsko zdravlje. Tesla vodu proizvodi i puni kompanija Neutrino Power iz Valjeva. Jedinstveni (naelektrisani) ukus rezultat je specifičnog odnosa minerala i jona, a glavna odlika Tesla Vode […]\nKategorija: Prehrana Tagovi: inovativan proizvod, izvoz, marketi, naelektrisana, proizvodnja, Tesla voda, vesti


srbijasport.net - PP 192 - Prijepolje - Vesti\nPonedeljak, 25.01.2021 23:49\nFutsal / Muškarci / PP 192\nPP 192 Futsal / Muškarci\n14.12.2020 19:40 SokoSivi\nUakmica 11. kola Regionalne futsal lige Zapad - grupe A između PP 192 i Karelija završena je podelom bodova - 2:2 (1:0). Tako je, nakon čuvenih 0:0 u Ubu, još jedan duel ovih rivala završen nerešenim rezultatom. Siugrno je da će igrači obe ekipe žaliti što nisu ugrabili ceo plen, smatrajući da su mogli do još nekog pogotka. I verovatno bi i mogli da sinoć na golu Ubljana nije stajao...\n08.12.2020 12:57 SokoSivi\nU okviru 10. kola Regionalne futsal lige Zapad - grupe A "orlovi sa tromeđe" zabeležili su ubedljivu pobedu u Valjevu protiv domaćeg Fleša - 3:10 (2:3) prekinuvši tako niz loših rezultata na gostovanjima. Četvorostruki strelac bio je Strahinja Ranitović, Stefan Čović je zabeležio het-trik, dva pogotka postigao je Dušan Reković i jedan Milan Lapčević. Od igrača Fleša u listu strelaca dva...


Vesti online / Scena / Kultura / Rok legende se pesmom oprostile od Vlade Divljana\n13:56 >> 15:52h\nBrojni poštovaoci, prijatelji i porodica u utorak su se komemoraciji oprostili od poznatog muzičara Vlade Divljana, a iz Doma omladine u Beogradu su izlazili u suzama i vidno potreseni. Posmrtni ostaci Vlade Divljana kremirani su na beogradskom Novom groblju posle održane komemoracije.\nKolege na najlepši način ispratile Vladu Divljana\nU čast istaknutog muzičara jugoslovenskog novog talasa njegove pesme pevali su prijatelji Srđan Gojković Gile, Momčilo Bajagić Bajaga, Dušan Kojić Koja i drugi.\n- Bio je muzika, bio je rokenrol - rekao je muzički urednik Sloba Konjović i dodao da je danima tražio reči koje će upotrebiti ovom tužnom prilikom, ali sve su mu izgledale slabo.\n- Sećam ga se u "Idolima" gde je bio pokretačka snaga, a to je bilo vreme kada je postojala perspektiva, živelo se bolje i kvalitetnije i Vlada je bio na vrhu toga - istakao je on.\nOstaće upamćen kao sjajan muzičar koji je obeležio jugoslovensku muzičku scenu, što samostalnim radom, što sa kultnim bendom "Idoli" čiji je frontmen bio od 1980. do 1984. godine.\nNa beogradskom Novom groblju, u prisustvu porodice i mnogobrojnih poštovaoca, prijatelja i saradnika, kremirani su posmrtni ostaci Vlade Divljana.\nŠOUBIZNIS Vlada Divljan u bolnici, život mu nije ugrožen\nKULTURA Preminuo Vlada Divljan


Raste kvantitet i kvalitet proizvodnje jagodičastog voća u Srbiji: Skok 30 odsto - Biznis Telegraf.rs\n07/10/21 | 06:15 ≫ 08:37\nDošlo je i do ekspanzije borovnice\nPod zasadima jagodastog voća u Srbiji je gotovo 40.000 hektara, zasadi su gotovo udvostručeni u odnosu na pre 10 godina, a poboljšava se kvalitet i kvantitet proizvodnje, izjavio je na otvaranju foruma o ovoj vrsti voćarske proizvodnje državni sekretar u Ministarstvu poljoprivrede Velimir Stanojević.\n"Tokom 2020. izvezeno je jagodastog voća za 318 miliona evra, a samo maline u vrednosti od 260 miliona i ona čini 40 odsto ukupnog izvoza voća iz Srbije. Za prvih devet meseci ove godine izvoz jagodastog voća je 30 odsto viši u odnosu na isti period prošle godine", rekao je Stanojević na početku "Berry busineš foruma" koji se pod pokroviteljstvom Ministarstva, USAID-a i Ambasade Holandije održava na Beogradskom sajmu.\nStanojević je dodao da pored standardnog voća, poput maline i kupine, u prethodnih nekoliko godina je došlo do ekspanzije zasada borovnice, pod kojom je sada 3.000 hektara.\n"Za podsticaje podizanja zasada Ministarstvo je prošle godine dalo 200 miliona dinara, što je bilo dovojljno za 150 hektara novih zasada", istakao je Stanojević.\nNapomenuo je da na svetskom tržištu raste potražnja za jagodastim voćem i ocenio kako Srbija mora da radi na povećanju konkurentnosti, na brendiranju, uvođenju savremenih tehnologija gajenja voća i uvođenju mehanizvane berbe tamo gde je to potrebno.\n"Moramo da nastupamo pod brendom Srbija, da nudimo proizvode sa zaštićenim geografskim poreklom, poput Ariljske maline. Država će svojim podsticajima pomagati proizvođačima da podižu zasade certifikovanim sadnim materijalom, ali i jačanje i proširenje skladišnih kapaciteta", najavio je Stanojević.\nDodao je da proizvođači za te potrebe mogu koristiti sredstva iz nacionalnog budžeta, iz programa IPARD kroz mere 1 i 3, a od ove godine i kroz program za konkurentrnu poljoprovredu Svetske banke.\nDirektorka misije USAID-a u Srbiji Suzan GFric podsetila je da ta organizacija Vlade SAD-a pdržava proizvodnju voća i povrća u Srbiji kako bi postala što konkurentnija.\n"Sarađujemo sa proizvođačima i prerađivačima da povećaju izvoz i zaradu. Ovde ćemo razgovarati sa proizvođačima bobičastog voća da čuju o novim tehnologijama i trendovima, novim mogućnostima za investiranje. Ovaj projaket se uklapa u jedna od cilejva rada USAID-a u Srbiji, a to je stvaranje novih radnih mesta i što bržeg ekonomskog razvoja, naročito u seoskim područjima", istakla je Fricova.\nAmbasador Holandije Jost Reintjes izjavio je kako njegova vlada smatra da Srbija ima veliki potencijal u poljoprivredi, naročito u proizvodnji bobičastog voća, koje je vrlo visokog kvaliteta i može se naći i u holandskim prodavnicama.\n"Holandija kao vrlo razvijena poljoprivredna zemlja, drugi izvoznik u svetu iza SAD-a, može da ponudi pomoć. Zato su tu naši instituti, univerziteti, Vlada i sto je najvažnije komapnije", rekao je ambasador Reintjes.\nForumu, osim stranih i domaćih stručnjaka prisustvuje 120 proizvođača jagodastog voća iz čitave Srbije.\nNa nekoliko panela koji će biti održani biće reči o kvalitetu sadnog materijala u Srbiji i holandskimiskustvima, finasniranju poljoprivredne proizvodnje u našoj zemlji, kao i o uticaju klimatskih promena na ovu vrstu voćarske proizvodnje.\nNeverovatna voćka koja donosi zaradu: Posebna sorta maline, plodovi se crvene iako je svuda okolo sneg\nSadnice malina rasprodate unapred: Šalju ih i brzom poštom


SPOMENICIMA NARODNIH HEROJA VRAĆEN PRETHODNI SJAJ\nSavez komunističke omladine Jugoslavije žestoko osuđuje skrnavljenje spomenika iz NOB-a i žrtvama fašizma od strane nacističkih grupacija. Ova skrnavljenja su postala sve učestalija među njihovim aktivnostima. Nakon što su nacistički huligani u noći 20. na 21. septembar oskrnavili spomenike u Beogradu na Kalemegdanu, aktivisti SKOJ-a su odmah sledećeg dana očistili spomenike od grafita i vratili su istima pređašnji sjaj.\nOvo je smo jedno u nizu uništavanja spomenika iz perioda NOB-a, a ono što je sramotno je činjenica da sadašnja buržoaska vlast koja se busa svojim antifašizmom, ništa nije učinila da se počinioci privedu pravdi. Nas komuniste ovo nimalo ne čudi, jer oni koji rehabilituju zločince iz perioda Drugog svetskog rata, oni koji vrše revizju u istoriji, oni koji uklanjaju spomenike iz perioda NOB-a, oni koji se bore protiv svih vrednosti koje je za sobom donela antifašistička borba i revolucija, ni ne mogu drugačije da se ponašaju prema istorijskom nasleđu naše slavne antifašističke i revolucionarne tradicije. Sadašnja vlast je vazal Brisela i Vašingtona, kao što su njihovi ideološki preci bili vazali Berlina, Rima i Londona. Njihova intertnost i tolerancija prema onima koji uništavaju spomenike iz perioda Narodnooslobodilačke borbe je, stoga, sasvim prirodna.\nSavez komunističke omladine Jugoslavije poziva sve antifašističke organizacije i pojedince da se odupru kampanji koju vode nacističkie grupacije, a mi ćemo nastviti da vršimo pritisak u javnosti kako bi oni koji skrnave spomenike bili uhvaćeni i za to adekvatno kažnjeni.\n23. 9. 2015. godine


Promene Ustava ključni prioritet za Srbiju - Politika - Dnevni list Danas\nPočetna » Politika » Promene Ustava ključni prioritet za Srbiju\nPromene u Ustavu ključni su prioritet za Srbiju u narednom periodu, ocenjeno je danas u Beogradu na završnom sastanku Upravnog odbora programa Horizontal fasiliti (Horizontal Facility) koji sprovode Evropska unija i Savet Evrope.\n1Piše: Beta 06. marta 2019. 13.38\nZamenica šefa Delegacije EU u Srbiji Mateja Norčič Štamcar navela da je tokom sprovođenja programa 90 pravnih profesionalaca postalo bolje u krivično-pravnim stvarima, 2.150 učenika uključeno u demokratsko obrazovanje, i da je 400 pravnika obučeno u oblasti imovinskog prava i nasilja u porodici.\nNorčič-Štamcar je ocenila da su promene u Ustavu, kako bi se on uskladio sa evropskim standardima, ključni prioritet za Srbiju u narednom periodu.\nPomoćnica ministra zaduženog za evropske integracije Ksenija Milenković rekla je da se program ne zasniva samo na finansijskoj pomoći Saveta Evrope i Evropske unije, već da predstavlja suštinsku pomoć na putu ka Evropskoj uniji.\n„Srbija je aktivno radila na ustavnim amandmanima, pravima nacionalnih manjina i medijskoj strategiji“, kazala je Milenković.\nŠefica sektora pri Generalnom direktoratu Saveta Evrope Delfin Frejman rekla je da su glavne zamerke u Upravnom odboru bile vezane za pitanje regionalne dimenizije, kao i da je u nekim oblastima problem bio vezan za uključivanje civilnog društva.\nFrejman je navela i da će se sledeća faza projekta baviti regionalnom dimenzijom u oblastima gde je to potrebno i projektima za slobodu medija.\n„Horizontal fasiliti za Zapadni Balkan i Tursku“ je trogodišnji program koju su EU i Savet Evrope pokrenuli sa ciljem da korisnicima u Jugoističnoj Evropi pomogne da se usklade sa standardima Saveta Evrope i Evropske unije u kontekstu proširenja EU.\nMehanizam obuhvata oblasti sprovođenja pravde, borbu protiv privrednog kriminala, borbu protiv diskiriminacije i zaštitu prava osetljivih grupa.\nKako je navedeno u materijalu sa završnog sastanka Upravnog odbora, u Srbiji se realizuje sedam projekta koji, izmedju ostalog, uključuju oblasti zaštite prava lica lišenih slobode i osudjenih lica, jačanje nezavisnih i nepristrasnih sudova, jačanje i borbu protiv korupcije u visokom obrazovanju i prevenciju protiv trgovine ljudima u Srbiji.\nEU, Savet Evrope, UstavBeograd\n06. marta 2019. u 14.10\nGlavna promena u ustavu bice ustolicenje avava kao vecnog predsednika.\nDa li izglasavanjem skupstinske vecine ili samovoljno, nebitno je samo da se vlada doveka.


Remi "orlića" u Italiji - Sportska centrala\nRemi „orlića“ u Italiji\n14 dec 2016. 17:37\nKošarkaMilos - 26 feb 2020. 10:35 0\nDoneta je odluka: Evo kada će igrati Crvena zvezda i Cedevita Olimpija\nPoznat je termin derbi utakmice 20. kola ABA lige između Crvene zvezde i Cedevite Olimpije.\nDobro izdanje omladinske reprzentacije Srbije (generacija 1998.) u proveri protiv Italije u San Benedetu. U meču bez golova i sa veoma malo prilika, naša selekcija je bila bliža golu, pogotovo u drugom delu utakmice, kada je domaći arbitar prevideo prekršaj nad Romanićem u šesnaestercu Italije. Selektor Milan Kosanović, posle svega, ima razloga da bude zadovoljan, jer je u ovom meču video i neke nove igrače.\nS jedne strane u startnoj postavi Italije bili su igrači Rome (2), Intera, Milana (3), Juventusa, Peruđe, Sasuola, Barija i Kijeva, a s druge strane nade srpskog fudbala iz Crvene zvezde, Partizana, Brodarca, OFK Beograda i Čukaričkog. Za razliku od kolege Roberta Baronija, selektor Milan Kosanović nije mogao da računa na nekoliko, uslovno rečeno, standardnih igrača u ovoj generaciji omladinaca, koji su igrali u prvom krugu kvalifikacija za plasman na Evropsko prvenstvo.\nPrvi deo igre bio je taktički veoma zahtevan i nije bilo izglednijih prilika za gol. Uglavnom se igralo čvrsto, disciplinovano. U nastavku je selektor Kosanović pružio šansu svim igračima, a posle akcije Romanića sudija Stampatori je mogao mirne duše da pokaže na jedanaesterac. Meč je završen bez golova, a na selektoru Milanu Kosanoviću je da u narednom periodu izabere one najbolje za važne mečeve (23-28.mart 2017.) u Elit rundi kvalifikacija za EP sa Nemačkom, Slovačkom i Kiprom.\nSrbija je igrala u sastavu: A.Stanković (M.Ilić), Radić, Nišić, Lambulić (Đurić), Pejović, Gojkov, Čermelj (Mandić), Vlahović (Romanić), Adžić (Bjelobrk), Petrov (Čočaj), Birmančević (Sarić).\nFudbalZile - 26 feb 2020. 19:04 0\nPoznati fudbalski menadžeri Falji Ramadani i Nikola Damjanac uhapšeni su u Španiji. Mediji u...\nGOTOVO: Milan obezbedio prvo pojačanje za narednu sezonu!\nMarko - 26 feb 2020. 17:52 0\nUprava Milana obezbedila je prvo pojačanje za narednu sezonu. Kako prenose italijanski mediji Paolo Maldini i Zvonimir Boban uspeli...\nVeliki problem za Bajern u narednih mesec dana\nZile - 26 feb 2020. 17:34 0\nFudbaleri Bajerna završili su posao oko plasmana u četvrtfinale Lige šampiona već u prvoj utakmici, ali se...\nFulam - Svonsi : Predlog tip\nFudbal Zile - 26 feb 2020. 19:04 0\nFudbal Zile - 26 feb 2020. 18:13 0\nFudbal Zile - 26 feb 2020. 17:58 0\nFudbal Marko - 26 feb 2020. 17:52 0


Imovina.net - Nekretnine Prodaja stanova Niš - stan 3-SOBAN, Centar, 73 m2\n64 800 EUR(888 EUR/m2)\n88 795 $(1 216 $/m2)\n7 516 800 din.(102 970 din./m2)\nNa podovima je izuzetno kvalitetan parket i keramika, a stan poseduje vrhunsku PVC stolariju - Gaelan S800 (vrhunski nemacki profili sa Maco okovima) - aplikacija u boji drveta. Ovo je naročito značajno, jer omogućava značajne energetske uštede i manje troškove kako u zimskom, tako i u letnjem periodu. Grejanje je ETAŽNO. Unutrašnja vrata stana su od medijapana sa poliuretanskom zavrsnom bojom. U\nhodniku zgrade je granitna keramika, a ograda na stepeništu je od aluminijuma. Postoji mogućnost da se obezbedi garažno mesto uz doplatu.


pink.rs | VESIĆ: Nije isključeno da policijski čas bude 24 sata\nU ovom trenutku nema potrebe za tim, ali ako se situacija bude pogoršala, ni ta mera nije isključena, kao ni zatvaranje centralnih beogradskih opština, rekao je zamenik gradonačelnika Beograda Goran Vesić.\nPrestonica Srbije mogla bi da bude potpuno izolovana, a jedan od dva moguća scenarija koja se razmatraju, i to onaj drastičniji, jeste da u Beogradu, odnosno u 10 centralnih opština, bude uveden policijski čas u trajanju od 24 sata.\nMere se zbog širenja koronavirisa, naročito u tri najveća žarišta - Beograd, Valjevo i Niš, pooštravaju iz časa u čas, ali se u ovom trenutku razmatraju dve opcije - da u Beogradu dođe do zatvaranja deset centralnih opština, što bi značilo da ljudi ne mogu da ulaze i izlaze sa te teritorije, a druga je još drastičnija i ona bi podrazumevala da se uvede 24 sata policijski čas!\nTo bi podrazumevalo da ljudi iz područja koja su žarišta ne smeju da mrdnu iz svojih kuća i stanova tokom celog dana. Definitivnu odluku o ovome doneće krizni štab, i to u konsultaciji sa epidemiolozima i kineskim lekarima, a odluka bi mogla da bude saopštena u toku današnjeg dana.\nZamenik gradonačelnika Beograda Goran Vesić kaže za Kurir da krizni štab iz sata u sat prati razvoj situacije i da će na osnovu toga odluke o pooštrenim merama biti donete.\n- Sve mere koje se donose u skladu su sa savetima naših i kineskih epidemiologa. Sastanci se organizuju dva puta dnevno i odluke zavise od toga koliko se ljudi pridržavaju postojećih mera, pre svega izolacije. U ovom trenutku nema potrebe za uvođenjem policijskog časa od 24 sata u Beogradu, ali ako se situacija bude pogoršala, ni ta mere nije isključena, kao ni zatvaranje centralnih beogradskih opština. Cilj toga je da se spreči mešanje građana. U tom slučaju bi policija bila na svim ulicama i neprestano bi kontrolisala kretanje, tako je rađeno u Vuhanu - kaže Vesić.\nSavetnica predsednika Srbije za medije Suzana Vasiljević juče ujutro je rekla da se o ovim merama još razgovara, a da će građani biti obavešteni na vreme, pre nego što mere stupe na snagu. Ona je rekla da je predsednik Aleksandar Vučić bio na sastanku oba krizna štaba, na kom je prisustvovala i premijerka Ana Brnabić, i da je pitao lekare da li je potrebno da dođe do zatvaranja Beograda, Niša i Valjeva.\nRekli su: „Još uvek ne, videćemo u sledeća 24 sata.‘‘ Mislim da ću u petak nove mere biti saopštene. Da li će one podrazumevati potpuno zatvaranje ova tri grada ili delove grada, ne znam, jer se situacija menja bukvalno iz sata u sat - rekla je Vasiljevićeva. Pojasnila je da bi eventualno takve mere podrazumevale da ne postoji putni transport civila između tih gradova, da ne može da se izađe niti uđe u njih, a sve s ciljem da se zaraza ne širi po celoj zemlji.\nMeđutim, ove mere ne bi važile za transport prehrambenih proizvoda i medicinske opreme. Upitana šta bi bilo sa radnicima iz tih gradova koji rade u drugim mestima i da li bi oni imali neke posebne dozvole za kretanje, Vasiljevićeva kaže da joj detalji nisu poznati: - Ne znam. Saznaćemo pravovremeno. Ne brinite se, neće biti proglašene nove mere, pa uvedene za sat vremena. Ljudi će imati vremena da se organizuju - rekla je Vasiljevićeva.\nVesić: Rešićemo problem poplava sistemskim merama


Novi Sad (07. avgust 2017.) - Razvojni fond APV i ima otvorenih osam kreditnih linija koje su namenjene razvoju privrede, poljoprivrede i lokalnih samouprava. Kamatne stope iznose 1 ili 2 odsto za korisnike kredita koji dolaze sa teritorije opština koje spadaju u treću i četvrtu grupu razvijenosti, dok kamate mogu biti 2 ili 3 odsto za korisnike koji poslovanje obavljaju u opštinama iz prve i druge kategorije razvijenosti.\nNajveće interesovanje vlada za konkurs za dugoročne kredite za investiciona ulaganja zbog izuzetno niskih kamatnih stopa i povoljnog perioda mirovanja otplate, odnosno grejs perioda. U ovom slučaju grejs period može trajati 24 meseca, dok ukupan period otplate može trajati do 7 godina. I za ovu namenu je opredeljeno dovoljno sredstava, te privrednici mogu aplicirati za sredstva u bilo kom periodu godine jer su konkursne linije stalno otvorene.\n:: AgroVizija Portal :: Razvojni fond: KREDITI PRIVREDI I POLJOPRIVREDI ::


Podnijeta prijava protiv D.M. (46): Milu poslao prijeteći mejl sa Kipra – Borba\nKrivična prijava je podnijeta državnom tužiocu u Osnovnom državnom tužilaštvu u Podgorici protiv D.M. (46) državljanina Republike Srbije, nastanjenog na Kipru, zbog postojanja osnovane sumnje da je počinio krivično djelo ugrožavanje sigurnosti.\nOn je, kako se sumnja, na službenu mejl adresu Generalnog sekretarijata Vlade poslalo poruku prijeteće sadržine upućene Predsjedniku Crne Gore Milu Đukanoviću.\nTakođe, na adresu Generalnog sekretarijata Vlade je dostavljeno i pismo prijeteće sadržine od ovog istog lica.\nNakon preduzimanja mjera i radnji iz nadležnosti Uprave policije, operativnim radom kao i saradnjom sa drugim bezbjednosnim službama lice je identifikovano, a posredstvom kanecelarije NCB Interpol Kipar upućen je zahtjev da se D.M sasluša i po čemu je kiparska policija i postupala.\nRežimski strah od pjesme: Bravo Kuči!


Vučić: U oktobru zvanično počinje unutrašnji dijalog o Kosovu - Sputnjik Srbija\n20:52 12.09.2017 (osveženo 11:59 13.09.2017) Preuzmite kraći link\nPredsednik Srbije Aleksandar Vučić izjavio je večeras da će u oktobru početi nova faza unutrašnjeg dijaloga o KiM, i istakao da je vreme da počnemo da razgovaramo o Kosovu i Metohiji, jer je to suština naše političke sadašnjosti i naše budućnosti.\n„U zavisnosti od našeg odnosa prema KiM imaćemo sigurniju ili manje sigurnu ne samo sadašnjost, nego i budućnost“, rekao je Vučić u obraćanju građanima iz Predsedništva Srbije.\nOn je rekao da se dijalog institucionalizuje od oktobra i da će se odvijati u koncentričnim krugovima, te da očekuje da će biti tolerantan, uz poštovanje različitog mišljenja i uz učešće svih relevantnih aktera.\nIstakao je i da je pripremljen izveštaj o svemu što je urađeno u poslednje četiri godine u dijalogu i da su istaknuti svi važni datumi od 1998. godine i Kristofera Hila, pa nadalje.\nVučić je da je kao predsednik podržao odluku Srpske liste da uđe u kosovsku vladu.\nVučić je istakao da su Srbi na Kosovu i Metohiji imali svega tri opcije posle izbora, na kojima je 99 odsto Albanaca glasalo za nezavisno Kosovo i uglavnom protiv srpskih interesa.\nPrva opcija je, prema njegovim rečima, bila da podrže novu vladu novih svežih snaga Aljbina Kurtija ili Samoopredeljenja koje se otvoreno zalaže za ujedinjenje Kosova i Albanije u „Veliku Albaniju“. Isto tako, dodaje da se Samoopredeljenje zalaže i za kosovsku vojsku.\n„Da li je Srpska lista trebalo da podrži stvaranje ’Velike Albanije‘? Šta god da su uradili, kritikovali bi ih oni koji sada kritikuju“, rekao je Vučić.\nDruga opcija, kako je naglasio, bila je da Srpska lista ne podrži nikog.\n„A kakav bi to izbor bio. Nikakav, jer bi se održali novi izbori na kojima bi Srpska lista imala manje glasova, a Kurti i Haradinaj više. Ne mislite da šest do osam odsto stanovništva može da ima većinu u skupštini“, naglasio je Vučić.\nTreća opcija, prema njegovim rečima, bila je da podrže vladu Ramuša Haradinaja, koji za državu Srbiju ostaje optuženi ratni zločinac.\nOvom trećom opcijom, podvukao je, Srbi nisu izgubili mogućnost da očuvaju mir i sačuvaju svoju decu.\nPrvi put od 1991. albanske partije, kako ističe, nemaju većinu, a to ne želi niko da primeti.\n„Prvi put od proglašenja samostalnosti imamo nešto u svojim rukama“, rekao je predsednik Srbije.


Srbi različito o raspuštanju skupština na severu\nDok jedni smatraju da je to logičan potez Beograda jer se obavezao na sprovođenje briselskog sporazuma, drugi su mišljenja da je prekršen Ustav Srbije\nSrbi sa severa Kosova različito komentarišu odluku Vlade Srbije o raspuštanju četiri Skupštine opština u ovom delu Kosova.\n“Odluka Vlade Srbije o raspuštanju Skupština opština na severu Kosova je očekivana” kaže kandidat za gradonačelnika severne Mitrovice Oliver Ivanović. On je za Glas Amerike rekao da je to logičan potez Vlade Srbije, jer su se predsednici tih opština protivili briselskom sporazumu i izlasku na lokalne izbore zakazane za 3. novembar.\n“Mislim da je čak Vlada sa ovom odlukom zakasnila, jer je ovaj period koji je za nama iskorišćen za antipropagandu izbora. Samim tim je atmosfera u ovom trenutku lošija nego što je bila pre nekoliko meseci”, kaže Ivanović.\nPredsednik opštine Zubin potok Slaviša Ristić kaže da je Vlada Srbije raspuštanjem četiri Skupštine na severu Kosova napravila, kako je kazao čin koji znači raspuštanje države Srbije na ovim prostorima.\n“Dakle posledica neće biti to što ćemo imati situaciju da se smenjuju vlasti, koji su izabrani na demokratskim izborima i to je naravno manja šteta koja kratkoročno može imati neke negativne posledice, ono što će dugoročno imati katastrofalne posledice je što će država Srbija sama prihvatiti da se povuče sa ovih prostora”, kazao je Ristić.\nPoslanik Demokratske stranke srbije u Skupštini Srbije Marko Jakšić kaže da se Srbija, zbog kako kaže navodnog ulaska u Evropsku uniju odlučila na ovaj ponižavajući čin čime je po njegovim rečima prekršila Ustav i zakone države Srbije.\n“Mi branimo državu Srbiju, mi branimo Ustav države Srbije i ovo će samo još više da pojača poruku Srba da se ne odazovu na izbore, imajući u vidu da sve što se radi, radi se protiv zvaničnog Ustava države Srbije”, rekao je za Glas Amerike Marko Jakšić.\nVlada Srbije donela je odluku o raspuštanju Skupštine opština Kosovska Mitrovica, Leposavić, Zvečan i Zubin Potok, a formiran je Upravljački tim za uspostavljanje Zajednice srpskih opština. U Zvečanu i Zubinom Potoku u maju prošle godine održani su lokalni izbori, ali ih Vlada Srbije nije priznala. Skupštinama opština Leposavić i Kosovska Mitrovica jos uvek nije istekao mandat.


Brzi zajam Korčula - isti dan do novca, najpovoljniji brzi zajmovi - Brzikrediti24\nBrzi zajam Korčula – isti dan do novca, najpovoljniji brzi zajmovi\nUkoliko tražite najbolji brzi zajam Korčula, na pravom ste mjestu. Na našem sajtu ćete dobiti najbolje ponude za brzi zajam u ovom gradu i sve informacije koje su vam potrebne. Prema istraživanjima agencije za bankarstvo od (5.663) stanovnika koji žive u gradu Korčula njih 15% je imalo iskustva sa online zajmovima.\nBrzi zajam Korčula – Da li je siguran?\nApliciranje za brze zajmove Korčula je jako jednostavno, dovoljno je da kliknete na apliciraj dugme na sajtu banke koja nudi brzi zajmove, i da popunite potrebne informacije, kao što su lični podatci koje će svaka banka da traži od vas (broj telefona, email, ime i preizime, broj osobne iskaznice ili putovnice). Nakon što popunite aplikaciju, organizacija koja pruža brze zajmove će provjeriti vaše podatke i u roku od 15 minuta će vam se javiti sa odlukom da li je vaš zahtjev odobren ili ne.\nOnline krediti Mursko Središće – Apliciraj danas na prvu pozajmicu 0% kamata


„Dan Zelenog pojasa“ u Kladovu - Društvo za zaštitu i proučavanje ptica SrbijeDruštvo za zaštitu i proučavanje ptica Srbije\nReakcija na inicijativu Predsednika lovaca\nČudesna seoba ptica\n„Dan Zelenog pojasa“ u Kladovu\nKladovo će 24. i 25. septembra biti domaćin manifestacije „Dan Zelenog pojasa“ kojim se obeležava dan kada je pokrenuta evropska inicijativa za zaštitu prostora koji se proteže duž bivše „Gvozdene zavese“.\nUsled višedecenijskog Hladnog rata, na liniji razdvajanja Istočnog i Zapadnog bloka stvorena je zelena zona u kojoj je bujala divlja priroda. Zeleni pojas dug 12.500 km od Barencovog mora na rusko-norveškoj granici, preko Baltičke obale, srednje Evrope i Balkana, Jadranskog i Jonskog pa sve do Crnog mora, postao je utočište mnogobrojnim ugroženim divljim vrstama i očuvanim staništima.\nDruštvo za zaštitu i proučavanje ptica Srbije, kao i Centar za kulturu Kladovo, biće domaćini za goste iz više od 9 zemalja širom Evrope, kaže Milan Ružić, predsednik Društva i dodaje: „Velika je čast da je Kladovo, koje se zahvaljujući nacinalnom parku „Đerdap“, našlo na prostoru Zelenog pojasa, izabrano za mesto gde će se obeležiti dan koji treba ponovo da ujedini Evropu u novoj misiji zaštite prirodnog i kulturnog nasleđa“.\nProgram tokom 24. i 25. sptembra, kada će se obeležiti „Dana Zelenog pojasa“, obilovaće korisnim sadržajima kao što je biciklistička tura i posmatranje ptica na ribnjaku „Mala Vrbica“, radionice za najmlađe, kao i bogat kulturno-umetnički program u okviru koga će svi koji posete Kladovo imati priliku da uživaju u izložbi fotografija „Balkan Green Belt“, folklornim ansamblima iz Rumunije i Srbije, rukotvorinama i izvornim proizvodima tog dela Srbije.\n„Zahvaljujući podršci Nemačke fondacije za životnu sredinu (DBU), Nemačke organizacije za tehničku saradnju (GIZ), Evropske asocijacije Zelenog pojasa i Fondacije „EuroNatur“ imaćemo priliku da Srbiji i svetu prikažemo naš najbolji izvozni proizvod, a to je naše prirodno i kulturno nasleđe. Zato pozivamo sve da posete Kladovo i upoznaju se sa Zelenim pojasom”, kaže Sandra Jovanović, glavna organizatorka “Dana Zelenog pojasa”.\nNezakonito uništavanje ptica u Srbiji se nastavlja\nSrbija zatrpana leševima životinja\nEvropski vikend posmatranja ptica 2018.


Proslavljen Dan srpskog jedinstva, slobode i nacionalne zastave - Bild.ba\nProslavljen Dan srpskog jedinstva, slobode i nacionalne zastave\nSrbija i Republika Srpska (RS) danas prvi put obilježavaju zajednički praznik – Dan srpskog jedinstva, slobode i nacionalne zastave.\nDatum 15. rujan je izabran jer je tog dana, 1918. godine, probijen Solunski front.\nU svim općinama u Srbiji i RS trgovi i središnje ulice okićene su narodnom i državnom zastavom Republike Srbije.\nSve državne institucije i javni objekti okićeni su srpskim zastavama, a s fontane na Slaviji emitirane himne Republike Srbije i RS.\nZastave su i na svim institucijama u Banjaluci, gde je večeras na platou ispred Hrama Hrista Spasitelja održana svečana akademija.\nSrpski član Predsjedništva BiH Milorad Dodik izjavio je da je obilježavanje Dana srpskog jedinstva, slobode i nacionalne zastave jedinstveno s težnjom da RS i Srbija budu, kako je rekao, jedna država – gradeći sigurnost i budućnost cijele regije.\nOn je u obraćanju ispred Palate RS u Banjaluci rekao da je srpska vojska u Prvom svjetskom ratu, probijajući Solunski front, našla snagu i motiv da oslobodi srpske prostore, pa i Banjaluku.\n“Na Aranđelovdan 1918. godine, nedaleko odavde, postrojena je srpska jedinica koja je oslobodila Banjaluku i taj ćemo prostor urediti da bude mjesto sjećanja”, poručio je Dodik.\nOn je rekao da su ovi prostori u to vrijeme željeli da se pripoje Srbiji, u čemu se nije uspjelo, ali da postoji “istorijska težnja ovdašnjeg srpskog naroda u tom smjeru, što je prirodno u političkom smislu”.\nDodik je naglasio da je nedopustivo da se Srbi u BiH, u zemlji u kojoj su rođeni, nazivaju agresorima.\n“Pokušavaju ukinuti naša prava, RS i to je njihova službena politika, ali naša politika je politika mira, čuvanja naših vrijednosti. Ovaj dan je dan srpskog jedinstva i pripadanja srpskom narodu. Nismo bosanski Srbi, već želimo biti poštovani kao jedan narod i da ne budemo u tom smislu ponižavani. Mi smo Srbi i samo tako možemo sudjelovati u dijalogu”, rekao je Dodik i dodao da je prirodno da Srbi žive u jednoj državi.\nPredsjednica RS Željka Cvijanović izjavila je da se ovaj praznik obilježava sa željom da RS i Srbija vječno žive, da se razvijaju, da zajedno slve i da ne zaborave sve važno u svojoj prošlosti i povijesti te da odgovore na izazove koji ih čekaju u budućnosti.\nCvijanović je u obraćanju ispred Palate RS nakon što joj je izaslanik predsjednika Srbije Aleksandar Vulin uručio replike ratnih zastava, u prisustvu srpskog člana Predsjedništva BiH Milorada Dodika i premijera RS Radovana Viškovića, istaknula da je sigurna da će Srbija i RS biti jedinstvene.\n“Ovo je jedna od velikih stvari koje radimo zajedno, ali nikada na štetu bilo koga drugoga i uvijek na ponos nečega što su naši zajednički i pojedinačni rezultati. Radujemo se i veselimo svemu što radi Srbija na svom putu razvoja, te smo sigurni da njenu podršku imamo i u budućnosti. Važno je da poštujemo ono što je bitno u našoj povijesti, da znamo što je naša tradicija i identitet – a to su jedinstvo, sloboda i zastava koji nas identificiraju”, rekla je Cvijanović.\nPredsjednik Vlade RS Radovan Višković također je rekao kako ovaj dan ima veliki značaj za srpski narod.\n“Ovo je praznik koji obuhvaća naše korijene i postojanje, ne samo Srba koji žive u Srbiji, već i na svim prostorima van Srbije. To će biti praznik, koji će od danas, i u budućnosti, biti praznik RS i Srbije, a nadam se i nekih drugih zemalja gdje postoje Srbi”, rekao je Višković.\nMinistar bolestan, cijeloj vladi ograničeno kretanje\nDynamo Kijev svladao Alkamaar


Tači: Evropa kasni i čini greške u regionu - Izazov\nTači: Evropa kasni i čini greške u regionu\nRadio-televizija Srbije 3. decembra 2019. 15:57\nHašim Tači je rekao da su "vizna liberalizacija za Kosovo, otvaranje pregovora sa Albanijom i Severnom Makedonijom i potpisivanje pravnoobavezujućeg sporazuma o punoj normalizaciji odnosa između Srbije i Kosova tri konkretna koraka ka stabilizaciji regiona".\nDodao je da bi sporazum Beograda i Prištine trebalo da dovede do "članstva Kosova u UN i otvori EU perspektivu za obe zemlje".\n"Evropa kasni i čini greške u regionu", ocenio je Tači.\nPrema njegovim rečima, nejedinstvo i oklevanje EU kada je reč o proširenju otvara put "populizmu i nacionalizmu" u zemljama regiona, ali i drugim ideologijama "poput Rusije" što, prema njegovim rečima, podriva bezbednost regiona.\nPozvao je istovremeno SAD i EU da se koordinišu kada je reč o Zapadnom Balkanu, ali i dijalogu Beograda i Prištine.\nTači je ocenio da Zapadni Balkan ne sme da bude žrtva pojedinačnih planova zemalja članica EU i dodao da je "optimista, ali ne i entuzijasta" kada je reč o samitu EU- Zapadni Balkan u Zagrebu kao pretkretnici u politici proširenja i pristupanja Uniji.


Draško Stanivuković pušten na slobodu | N1 Srbija\nDraško Stanivuković pušten na slobodu, terete ga za pokušaj državnog udara\n03.01.2019. |08.32 >08.41 |\nPoslanik Partije demokratskog progresa u Narodnoj skupštini Republike Srpske Draško Stanivuković pušten je na slobodu, pošto Tužilaštvo nije tražilo da mu se odredi pritvor. On je izjavio da ga MUP RS tereti za pokušaj "državnog udara", te za "stvaranje nereda".\nDraško Stanivuković je izjavio da, osim njega, za navodni "državni udar" terete i Davora Dragičevića, oca ubijenog mladića Davida Dragičevića.\n"Mene terete da sam inicirao ideju o navodnom državnom udaru i da sam Davora podstrekivao na to. Niti on niti ja nemamo takve pretenzije i namere niti smo ih ikada imali", rekao je poslanik PDP-a.\nStanivuković je dodao da su ga inspektori MUP-a optužili da krije Davora Dragičevića, dodavši da je to "najobičnija laž".\n"Ne znam gde je, nadam se da je dobro. Ja sam njih pitao - gde je Davor, a pitam ih i dalje: Recite nam gde je Davor Dragičević", rekao je on.\nDavor Dragičević poslednji put je viđen 30. decembra 2018. godine, posle velikog skupa i protestne šetnje "Pravda za Davida" kod džamije Ferhadija, kada mu se gubi svaki trag. Policija je saopštila da traga za Dragičevićem.\nStanivuković je rekao da su ga optužili da je nameravao da "upadne" u Radio-televiziju RS (RTRS), za lomljene stakla po gradu, za topovski udar na policiju i još niz prekršaja. Prema njegovim rečima, iako su ga optužili za razna nedela, nigde u krivičnoj prijavi nisu naveli šta je konkretno uradio, niti gde se tačno nalazio kada je navodno počinio ta nedela.\n"Ne postoji nijedan dokaz za navedene tvrdnje MUP RS", rekao je Stanivuković.\nOptužen je da je navodni državni udar pripremao u svojoj kući sa grupom prijatelja, što on najoštrije demantuje. Prema njegovim rečima, državni udar se ne priprema sa par ljudi i "ne priprema se danas za sutra, tako da su sve te optužbe MUP RS laži".\nOn je najavio tužbe protiv MUP RS zbog progona, klevete i pokušaja da ga naprave državnim neprijateljem.\nStanivuković je uhapšen u porti crkve Hrista Spasitelja u centru Banjaluke, gde su bili okupljeni građani koji su palili sveće za ubijenog Davida Dragičevića.\nPDP je zatražio da Stanivuković odmah bude pušten na slobodu, optuživši MUP RS za kršenje ljudskih prava i slobode izražavanja.\nbanjaluka republika srpska mup rs Draško Stanivuković Davor Dragičević\nU Bratuncu obeležena 27. godišnjica stradanja Srba u srednjem Podrinju 06.07.2019.\nNekoliko hiljada ljudi na protestnom skupu opozicije u Banjaluci 27.06.2019.\nTužiteljka negirala da je umešana u slučaj u kome je prvoosumnjičeni Boki 13 16:12 h


Radionice u Bačkoj Palanci\n"Nije teško biti zdrav"\nBačka Palanka, 20-23. avgust 2009.\n15. festival ekološkog pozorišta\nza decu i mlade Ovogodišnji festival je bio znatno skromnijeg budžeta nego prethodni pa je i naziv bio adekvatan ''Bez love, with love''.\nDrugi deo ovog naziva sasvim je kompenzovao nedostatak sredstava tako da je festival bio vrlo uspešan, kako po poseti tako i po ostvarenom programu. Zaječar je predstavljala radionica ''Dovoljno zdravlja za sve'' o prevenciji dijabetesa a prikazale su je Jelena Veselinović, Jelena Đorđević i Aleksandra Petrović. (detaljnije)\nzdravog stila života\nu osnovnoj školi ''Mitropolit Mihailo'' iz Sokobanje Dobili smo prilog iz Sokobanje gde je Violeta Marković, profesor razredne nastave, uradila edukativnu radionicu o zdravoj ishrani koristeći piramidu ishrane i metod tanjira a zatim i forum predstavu ''Zlatna deca'' u kojoj su rešavanjem konflikta iz predstave đaci imali priliku da primene naučena znanja.\n14. festival ekološkog pozorišta za decu\n21-24. avgust 2008.\nEdukativne radionice "Nije teško biti zdrav" održane su na 14. festivalu ekološkog pozorišta za decu u Bačkoj palanci 22. i 23. avgusta 2008.\n1. radionica ‘’Odkud meni ova snaga…’’\n2. radionica ‘’Neka kaže ko šta hoće, najbolje je biti voće’’\nFestival u Bačkoj Palanci vešto je promovisan i praćen je velikom pažnjom. Posle svečanog otvaranja u četvrtak na kome je prikazan ulični mjuzikl ‘’Station ZOO’’ koji je ostavio veliki utisak na više stotina gledalaca, naredna dva dana u 4 termina prikazivane su predstave za decu a poslednje večeri i vrlo posećen koncert lokalnih demo bendova... (ceo prilog)


Sledi utakmica odluke - Grad Prokuplje\nŽivi muzej za građane\nObeležena godišnjica Čegarske bitke\nU poslednjem kolu fudbalskog prvenstva Topličko okružne lige fudbaleri "Topličanina" savladali su na svom terenu "Jastrebac" iz Blaca rezultatom 6:1 poluvreme 3:0. Golove za "Topličanin" postigli su Maletić 3,Marković 2 i Radosavljević. Ovom pobedom prokupački plavo-beli ostvarili su maksimalan učinak zabeleživši 32 pobede iz isto toliko susreta i više nego zasluženo izborili su plasman u baraž. Fudbalerima "Topličanina" danas su uručena dva pehara kao pobednicima Kupa i Topličko okružne lige.\n-Ostvarili smo sve pobede u prvenstvu a sada nam sledi ono najvažnije a to je baraž gde očekujem da izborimo plasman u viši rang. Spremniji smo i iskusniji nego prošle sezone,očekujem veliku podršku publike i da se na kraju svi zajedno radujemo,rekao je Zvonimir Vidaković trener fudbalera Topličanina.\nOdlučujuća utakmica baraža na programu je 18. juna sa početkom u 17 časova u Nišu na terenu „Car Konstantina“ gde će se Topličanin sastati sa pobednikom meča „Kušiljevo“ – „Mladi radnik“ koji je na programu nedelju dana ranije.


Otvoren konkurs Telenor fondacije – “Uključi se digitalno” – Mladi Nikšića\nOtvoren konkurs Telenor fondacije – “Uključi se digitalno”\nTelenor fondacija objavila je novi, šesti po redu konkurs za podršku društveno odgovornim projektima “Uključi se digitalno”, na koji se mogu prijaviti humanitarne i nevladine organizacije, institucije i fondacije registrovane u Crnoj Gori, piše CDM.\nKako su naveli iz Telenora, fondacija će, osim finansijske, izabranim projektima omogućiti i organizacionu i logističku podršku. Konkurs je otvoren do 1. decembra, a prijave je potrebno slati na adresu fondacija@telenor.me.\n“Projekti bi trebalo da nude inovativna, digitalna rješenja usmjerena na smanjenje nejednakosti u društvu. Akcenat je na oblastima djelovanja Telenor fondacije, kao što su edukacija o bezbjednom korišćenju interneta, obrazovanje i socijalna inkluzija društveno ugroženih grupa. Prijava na konkurs podrazumijeva opis projektnih aktivnosti i predlog budžeta, a o projektima koji će dobiti podršku odlučiće Upravni odbor Fondacije”, dodaju oni.\nPutem aktivnosti Telenor fondacije, kompanija Telenor pomaže rješavanju izazova sa kojima se suočava crnogorsko društvo, koristeći sve prednosti telekomunikacione industrije. Telenor doprinosi i podizanju svijesti o 17 Globalnih ciljeva za održivi razvoj, od kojih je cilj broj 10 – Smanjenje nejednakosti (#reducedinequalities) od posebne važnosti za društveno odgovorne aktivnosti kompanije.


Uvesti direktnu demokratiju u Ustav BiH - Klix.ba\n29.6.2009. u 15:15\nUdruženje građana ''Zašto ne'' danas je u Sarajevu predstavilo kampanju za uvođenje direktne demokratije u Ustav BiH pod nazivom ''Ne zaUSTAVljajte nas'', kojom se traži omogućavanje građanima BiH da direktno utiču na donosioce odluka i da sami donose odluke o svojoj sudbini, a ne samo da učestvuju na izborima.\nNa konferenciji za novinare ovog udruženja rečeno je da je cilj kampanje da u Ustav BiH uvede institute direktne demokratije, odnosno da omogući građanima da direktno odlučuju o bitnim pitanjima za BiH putem referenduma, da pokreću inicijative za donošenje ili prestanak važnosti zakona i odluka ili da zahtijevaju ostavke poslanika u parlamentu BiH.\nPredstavljajući Studiju o neposrednoj demokratiji i radničkoj participaciji u BiH sa prijedlozima amandmana na Ustav BiH njen autor Goran Marković, predavač na Pravnom fakultetu Univerziteta u Istočnom Sarajevu, istakao je da, s obzirom na odnose u BiH, materija referendumskog odlučivanja mora biti definisana tako da ne dovede do etničkog preglasavanja ili ugrožavanja vitalnih nacionalnih interesa.\nPrema Markovićevim riječima, predloženim amandmanima pravo predlaganja zakona i drugih akata iz nadležnosti Parlamentarne skupštine BiH ubuduće bi imali i građani, ukoliko za određenu inicijativu skupe 5 000 potpisa, dok je za raspisivanje referenduma potrebno skupiti 30 000 potpisa.\nU Ustav bi, predviđeno je ovim amandmanima, bila ugrađena i odredba prema kojoj birači mogu zatražiti opoziv izabranog poslanika u Parlamentarnoj skupštini BiH, što bi, rekao je Marković, trebalo da utiče na poslanike da vode računa o interesu birača, a ne samo prema političkoj opciji kojoj pripadaju.\n''BiH je prema Ustavu demokratska država, ali je u stvarnosti demokratija u BiH ograničena, formalna, osiromašena i elitistička'', istakao je Marković, ocijenivši da bi predloženim ustavnim izmjenama BiH načinila korak ka ''obogaćenoj demokratiji, u kojoj bi građani imali mogućnosti da utiču na političke elite''.\nNavodeći da se jednim od amandmana predviđa se da u Ustav BiH bude ugrađeno i pravo zaposlenih da učestvuju u upravljanju preduzećima, Marković je objasnio da neposredna demokratija postoji u Švajcarskoj, Italiji, Irskoj, Švedskoj i nekim članicama američke federacije.\nPredsjednik Udruženja građana ''Zašto ne'' Darko Brkan rekao je da će kampanja biti provedena u 15 gradova BiH i da će tokom njenog trajanja pokušati da skupe 30 000 potpisa za predložene amandmane.\n"Potom ćemo pokušati da obezbijedimo podršku poslanika u Parlamentarnoj skupštini BiH za predložene amandmane kako bi oni mogli ući u parlamentarnu proceduru'', dodao je Brkan.\nKampanja će biti provedena u saradnji sa više nevladinih organizacija i uz podršku Ambasade Švajcarske u BiH i Švajcarske kancelarije za saradnju i razvoj.\nMadrid oduzeo sve počasti generalu Francu\n29.06.2009. u 15:27\n29.06.2009. u 15:10


Zasijedao operativni tim: U toku priprema strategije za suzbijanje terorizma :: Društvo\nZasijedao operativni tim: U toku priprema strategije za suzbijanje terorizma\n11.02.2019 13:45 > 13:39 | Postavio/la: Jelena Ćetković\nSjednica Nacionalnog međuresorskog operativnog tima za praćenje sprovođenja Strategije za prevenciju i suzbijanje terorizma, pranje novca i finansiranje terorizma 2015-2018, i Akcionog plana 2017-2018, održana je danas.\nKako je saopšteno iz Vlade Crne Gore sjednicom je predsjedavao rukovodilac Operativnog tima i sekretar Vijeća za nacionalnu bezbjednost Slavko Stojanović.\nPrisustvovali su članovi Operativnog tima iz Ministarstva pravde, Ministarstva unutrašnjih poslova i Uprave policije, Ministarstva odbrane i Generalštaba, Agencije za nacionalnu bezbjednost, Ministarstva vanjskih poslova.\nNa sjednici su usvojeni: zapisnik sa prethodne sjednice Operativnog tima, i predlozi XV šestomjesečnog izvještaja Vladi Crne Gore, i III i IV kvartalnog izvještaja Birou za operativnu koordinaciju aktivnosti organa obavještajno bezbjednosnog sektora o sprovođenju Strategije za prevenciju i suzbijanje terorizma, pranja novca i finansiranja terorizma 2015-2018, i Akcionog plana 2017-2018.\n"U daljem toku sjednice su razmatrane aktivnosti u odnosu na pripremu i izradu Strategije za prevenciju i suzbijanje terorizma, pranja novca i finansiranja terorizma, za period 2019-2022", navodeno je u saopštenju.\nAmbasador Srbije Zoran Bingulac pozvan na razgovor u Ministarstvo vanjskih poslova CG\nDogovorena saradnja KIC-a i sarajevskog BKC-a\nU vazdušnom napadu vladinih snaga u Idlibu 25 mrtvih\nBivši šef Interpola kriv za uzimanje mita\nPoznati dobitnici Trinaestojulske nagrade


RTS :: U RS počelo obeležavanje Dana Republike\nRegion U RS počelo obeležavanje Dana Republike\nponedeljak, 08. jan 2018, 11:06 -> 19:40\nU RS počelo obeležavanje Dana Republike\nRepublika Srpska sutra obeležava Dan Republike, a danas su tim povodom na groblju "Sveti Pantelija" u Banjaluci položeni venci na Spomenik palim borcima Vojske Republike Srpske.\nNa spomen-obeležje cveće su položili predsednik Republike Srpske Milorad Dodik, premijerka Željka Cvijanović, predsednik Narodne skupštine Nedeljko Čubrilović.\nPolaganju venaca prisustvovali su ministar rada i boračko-invalidske zaštite Srpske Milenko Savanović, srpski član Predsedništva BiH Mladen Ivanić i delegacija predstavnika Srpske u Savetu ministara, koju će predvoditi ministar inostranih poslova BiH Igor Crnadak.\nPlanirano je polaganje venaca i na Trgu palih boraca NOR-a, na Spomen-kosturnici na Gradskom groblju, kao i cveće na grobnicu 12 banjalučkih beba.\nU okviru obeležavanja Dana Republike danas će biti održana sednica Senata Republike Srpske.\nPovodom obeležavanja Dana Republike, u Slatini kod Laktaša, danas će biti otvoren novi smeštajni kompleks Zavoda za fizikalnu medicinu i rehabilitaciju "Dr Miroslav Zotović".\nIz kabineta predsednika Srpske saopšteno je da će u galeriji Akademije nauka i umetnosti Republike Srpske od 19 časova biti otvorena izložba dela Sretena Stojanovića.\nMinistarstvo unutrašnjih poslova Republike Srpske saopštilo je da preduzima pojačane bezbednosne mere povodom proslave 9. januara i pozvalo sve građane da Dan Republike proslave u miru i dostojanstveno.\nIz MUP-a Srpske savetuju građanima koji budu želeli da prate sutrašnji svečani defile u Banjaluci, da poštuju naredbe policajaca na terenu i da ne nose pirotehnička sredstva i druge opasne predmete jer će im biti oduzeti.\nGrađanima se savetuje i da, radi lakšeg kretanja i izbegavanja stvaranja gužvi, ne nose ruksake i torbe i da ponesu neki identifikacioni dokument, navodi se u saopštenju.


Nakon apela Općine Novi Grad Sarajevo, Vlada KS dala saglasnost za zapošljavanje samo tri ljekara porodične medicine\nRedakcija 25.06.2019 10:08\nNakon što je Općina Novi Grad Sarajevo uputila Vladi Kantona Sarajevo otvoreno pismo kojim apeluje da se podhitno uposle novi ljekari i medicinsko osoblje u domovima zdravlja JU „Dom zdravlja Kantona Sarajevo“ kojoj pripada i DZ „Novi Grad“, Vlada je, 6. juna ove godine donijela odluku o davanju saglasnosti na zapošljavanje specijalista i ostalih zdravstvenih radnika.\nPostavlja se pitanje zašto se čekalo da zdravstveni sistem dođe u predkolapsno stanje, pa da se tek sada da odobrenje za zapošljavanje nedostajućeg medicinskog kadra. Prije svega smatramo da je problem u tome što Vlada KS uopće daje saglasnost da bi domovi zdravlja radili svoj posao. Ako već imaju budžetom planirana sredstva onda su nova zapošljavanja trebali planirati početkom godine, a ne sada kada se već ušlo u vrijeme godišnjih odmora i kada je stanje u domovima zdravlja haotično, zbog čega najviše trpe pacijenti, ali i medicinsko osoblje.\nPrema Odluci Vlade KS JU „Dom zdravlja Kantona Sarajevo“ u narednom će periodu uposliti doktore specijaliste od koji su planirana samo tri specijaliste porodične medicine iako su to kadrovi kojih najviše nedostaje, a trebalo bi ih zaposliti barem 30 da se stanje u domovima zdravlja normalizuje.\nMeđutim, još nije raspisan nikakav konkurs za zapošljavanje, a kako nezvanično saznajemo, prvo treba da se izvrši smjena svih rukovodioca organizacionih jednica, da se plijen raspodijeli između partnerske šestorke ili sedmorke, pa tek onda da se raspiše konkurs za zapošljavanje ljekara i medicinskog osoblja, a to što pacijenti čekaju na zdravstvenu uslugu i što njihove bolesti ne mogu čekati, to izgleda nikoga ne zanima.\nOstaje još samo da se Vlada i uprava usaglase koga će zaposliti, a izgleda da je to jedina funkcija moratorija na zapošljavanje, što se može zaključiti iz strukture odobrenih upošljavanja koja ne odgovara stvarnim potrebama Javne ustanove „Dom zdravlja Kantona Sarajevo“.\nPoseban problem predstavlja činjenica da je odobreno zapošljavanje značajnog broja specijalista za koje je poznato da ih nema na evidenciji Biroa za zapošljavanje, što će vjerovatno rezultirati time da će se kadrovi iz drugih kantona ili manjeg bh. eniteta prijaviti na te konkurse što je posljedica neadekvatnog planiranja specijalizacija kroz sistem domova zdravlja u kantonu Sarajevo.\nU međuvremenu, tačnije, 21. juna ove godine, između Ministarstva zdravstva KS i Službe za zapošljavanje KS potpisan je ugovor o sufinansiranju zapošljavanja ljekara, međutim, po ovom programu ljekari imaju umanjena primanja, tačnije u prošloj godini su imali 800 KM što je dosta manje od plate jednog ljekara. Time se nameće novi problem, a to je da li su ljekari uopće motivirani za rad, sa ovakvim načinom plaćanja njihovog rada u vrijeme kada im se nude daleko bolje plaćeni poslovi u zemljama Evropske unije.\nPrethodni članak‘Čovjek pčela’ želi ući u Guinnessovu knjigu rekorda\nNaredni članakNa marku izvoza BiH uveze četiri marke prerađevina od voća i povrća


U slučaju jače krize moguća pozajmica od SB\nCrna Gora može pozajmiti novac od Svjetske banke (SB) ukoliko je kriza pogodi jače nego što se očekuje, saopštio je predstavnik te finansijske institucije u Crnoj Gori, Jan Peter Olters.\n»Crna Gora u principu može pozajmiti novac od Svjetske banke, u skladu sa uslovima za budžetsku podršku, ali o prvom talasu finansijske podrške za krizne situacije odlučuje Međunarodni monetarni fond (MMF)«, kazao je Olters agenciji Mina-business.\nOn je objasnio da SB može dopuniti program MMF-a, ali ga ne zamjenjuje. Prema njegovim riječima, ukoliko Crna Gora želi da spriječi loše efekte svjetske finansijske krize i nastavi da privlači investicije, glavni izazov je poboljšanje registrovanja vlasništva i katastarskog sistema.\nNivo i doseg dodatne pomoći Svjetske banke Crnoj Gori, kako je objasnio, zavisiće od ukupnog ekonomskog i fiskalnog razvoja naredne godine.\n»Crna Gora je svjetsku finansijsku krizu dočekala sa koliko je moguće zdravom ekonomijom, zahvaljujući izuzetnom rastu i budžetskom suficitu tokom nekoliko posljednjih godina«, smatra Olters.\nOn je dodao da je veliki dio ekonomskog buma bio uzrokovan stranim direktnim investicijama i neobično velikim iznosima kredita banaka privatnom sektoru, što su finansirale strane finansijske ustanove.\nKomentarišući Vladinu pomoć Prvoj banci, on je ocijenio da bi glavno pitanje trebalo da bude da li je ta finansijska ustanova, zbog vlasničke strukture, imala povlašćeni tretman, korist od podrške ili uslove koji nijesu bili ponuđeni drugim bankama u sličnim situacijama.\n»Pojedinačna vlasnička struktura Prve banke baca neprijatno svijetlo na bilo koju javnu podršku za tu instituciju, čak i ukoliko je u potpunosti usklađena sa zakonima«, smatra Olters. On je podsjetio da Zakon o zaštiti bankarskog sektora omogućava Vladi da pomogne bankama koje su teško pogođene krizom, i dodao da je pomoć Prvoj banci, u tom slučaju zakonski pokrivena.\nOn je zaključio da je u tako osjetljivoj situaciji kako što je pomoć Prvoj banci važno da sve mjere koje se tiču pozajmice budu javne kako bi uklonile utisak posebnog tretmana i da je korišćenje kredita pažljivo praćeno.\nVlada je 11. decembra jednoglasno odlučila da Prvoj banci odobri kredit od 44 miliona EUR zbog problema koje ta finansijska kompanija ima sa likvidnošću. Kredit je odobren na tri mjeseca sa mogućnošću produžetka do maksimalnih godinu. Kamatna stopa je 2,5 odsto.


Održan sastanak povodom izrade sistema za praćenje finansiranja političkih subjekata i izbornih kampanja\nRadni sastanak u ASK\nU cilju unapređenja procesa kontrole finansiranja političkih subjekata i izbornih kampanja, predstavnici Agencije za sprječavanje korupcije i eksperti Savjeta Evrope održali su dvodnevni radni sastanak pod nazivom “Izrada sistema praćenja primjene Zakona o finansiranju političkih subjekata i izbornih kampanja”.\nCilj sastanka, koji je održan 25. i 26. jula 2017. godine, je detaljno definisanje IT rješenja za praćenje primjene Zakona o finansiranju političkih subjekata i izbornih kampanja. Nakon sprovedenih konsultacija, eksperti SE i Agencije će razviti prijedlog projekta za izradu softverskog rješenja i baze podataka za redovno prikupljanje, čuvanje i objavljivanje, odnosno analizu podataka koji proizilaze iz nadzora i kontrole poštovanja primjene tog Zakona od strane organa vlasti i političkih subjekata koje sprovodi Agencija, posebno u vrijeme izborne kampanje.\nPlanirano je da baza podataka doprinese unapređenju upravljanja procesom kontrole finansiranja političkih subjekata i izbornih kampanja od strane ASK, kao i unapređenju transparentnosti procesa kontrole finansiranja političkih subjekata za potrebe opšte javnosti.\nAktivnosti na izradi baze podataka su dio Projekta borbe protiv ekonomskog kriminala u Crnoj Gori, čiji je ključni korisnik Agencija za sprječavanje korupcije, a koji se sprovodi u okviru Horizontalnog programa Savjeta Evrope i EU za Zapadni Balkan i Tursku.


RELAZZO deking za terase - PODOVI\nDeking RELAZZO deking za terase\nNajbolji kvalitet, boje koje ne blede, trajna stabilnost oblika, otpornost na atmosferske uticaje, lako održavanje, kao i otpornost na cepanje su samo neke od izuzetnih karakteristika ovog materijala.\nFoto: Rehau, RELAZZO screen – elegantni elementi za vizuelnu zaštitu\nPredstavljamo RELAZZO screen – elegantni elementi za vizuelnu zaštitu\nElementi za vizuelnu zaštitu RELAZZO screen štite Vas od tuđih pogleda dok boravite u vrtu ili na terasi. Bilo da se radi o spoljašnjoj zelenoj oazi ili o modernom lounge-prostoru – sa sistemom za vizuelnu zaštitu imate mogućnost individualnog uređenja otvorenih prostora.\nZbog svojstva propuštanja svetlosti, efekta venecijanera i njihovog modernog dizajna deluju lagano, a istovremeno elegantno. Inspirasna, već dokazanim Wood-Polimer-Composite-materijalom RAU-WOOD, koji potiče iz sopstvenog razvoja, kompanija REHAU je proširila svoj portfolijo za sistem vizuelne zaštite RELAZZO screen.\nFoto: Rehau, visoko kvalitetni Wood-Polymer-Composite materijal\nWPC-profili ovog sistema, u bojama Ambra i Terra, su u perfektnoj harmonij sa profilima za terase i na taj način obezbeđuju maksimalnu slobodu kreiranja.\nT +381 11 3770 318 • F +381 11 3770 319\nbeograd@rehau.com • www.rehau.rs\nPrethodni tekstOdrživi drenažni sistem za urbane sredine\nSledeći tekstOpeka u bašti – za toplotu i plemenitost vašeg doma


Stabilno i relativno toplo vreme sa čestom košavom zadržava se još barem 10 dana | VojvodinaMeteo\nStabilno i relativno toplo vreme sa čestom košavom zadržava se još barem 10 dana\n11. oktobra 2018, 22:08\nPolja visokog vazdušnog pritiska podržavaće lepo i relativno toplo vreme u našim krajevima i u narednih 10 dana. Najpre će sve do srede (17.10) na vreme kod nas dominantno uticati anticiklon sa centrom u Rusiji, kada bi trebalo doći do razvoja polja visokog pritiska u istočnom Atlantiku i na zapadu Evrope, a taj sistem visokog pritiska takođe će uticati i na vreme kod nas.\nSinoptička situacija u nedelju 14. oktobra (GFS)\nTokom čitavog perioda delovanja anticiklona sa centrom na istoku Evrope, u košavskom području očekuje se najčešće umeren, ali povremeno na udare i jak jugoistočni vetar. Dakle, barem do srede “družimo” se sa košavom, koja bi mogla biti najjača tokom nedelje i ponedeljka.\nU narednih 7 do 10 dana treba očekivati zadržavanje stabilnog, pretežno sunčanog vremena, uz sveže noći i jutra, i prijatno toplo vreme tokom dana obzirom na period godine u kojem se nalazimo. Dok bi se jutarnje temperature do kraja ove, i tokom gotovo čitave iduće sedmice kretale oko 10°C, maksimalne dnevne kretaće se uglavnom između 21 i 24°C. Sada u subotu bi ponegde moglo biti izmereno i 25°C.\nU jesenjem periodu godine, kao što je to uostalom slučaj i tokom zime i dela proleća, delovanje anticiklona ne mora uvek da znači i lepo vreme. Noći su sve duže, izračivanje odnosno hlađenje zemljišta je sve intenzivnije, i moguća je pojava (radijacione) magle u jutarnjim časovima. Zato magla ipak ne treba da bude iznenađenje u pojedinim predelima ujutru.\nZnačajnija promena moguća u trećoj dekadi\nZnačajnija promena sinoptičke situacije koja bi uslovila promenu vremena u našim krajevima moguća je tokom treće dekade, odnosno tokom poslednjih 10 dana oktobra. Za sada proračuni numeričkih modela idu u dobrom pravcu u korist zahlađenja i kiše posle dugo vremena, ali su oscilacije još uvek velike, što je i sasvim normalno obzirom na daljinu perioda.\nSinoptička situacija početkom treće dekade (ECMWF)\nZa sada i GFS i ECMWF (najpoznatiji globalni numerički modeli) idu u pravcu formiranja Azorskog anticiklona, ali ga još uvek različito pozicioniraju u dalekim satima. Sve u svemu, za sada se može reći da postoji nagoveštaj spuštanja hladnije vazdušne mase sa severa u naše krajeve tokom treće dekade oktobra, a uz sekundarnu ciklogenezu u Sredozemlju moglo bi biti konkretnijih padavina. Nije isključena čak ni pojava snega u planinskim krajevima Balkana – ali, da ponovimo, još uvek je na “dugačkom štapu” i sačekaćemo još par dana za potvrdu.


22. septembar 2017. Obrazovanje 3 komentara\nKonferencija univerziteta Srbije – KONUS zatražila je danas smenu predsednika skupštinskog Odbora za obrazovanje Muamera Zukorlića zbog, kako kažu, nestručnog i nekompetentnog obavljanja funkcije kao i zbog njenog korišćenja za ostvarenje ličnih interesa. Oni su inicijativu za smenu dostavili predsednici parlamenta Maji Gojković, kao i ministru prosvete Mladenu Šarčeviću, predsednici Vlade Srbije Ani Brnabići predsedniku Srbije Aleksandru Vučiću.\nKako kažu Muamer Zukorlić je u svojstvu predsednika Odbora, u više navrata,\nOni navode da kao vlasnik privatnog Univerziteta u Novom Pazaru, Muamer Zukorlić „funkciju na kojoj se nalazi veoma često koristi kako bi izgovarao neistine i pogrešno interpretirao činjenice predlažući rešenja koja bi dovela do akta o akreditaciji koji godinama nije u stanju da dobije“.\nPodsećaju da po oceni Nacionalnog saveta za visoko obrazovanje i Komisije za akreditaciju i proveru kvaliteta taj univerzitet ne ispunjava propisane standarde koji se odnose na kadrovsku, prostornu i tehničku opremljenost.\nRektorski savet KONUS-a smatra da je ovakvo ponašanje Muamera Zukorlića nedopustivo i da može da nanese trajnu štetu postojećem sistemu visokog obrazovanja Srbije, koje je od strane vodeće globalne mreže istraživanja – UNIVESITAS 21, rangirano na prvom mestu, ispred Velike Britanije i Sjedinjenih Američkih Država.\n„Visoko obrazovanje u Srbiji, kao glavni stub razvoja jednog društva, treba kontinuirano razvijati i neprekidno raditi na unapređenju njegovog kvaliteta. Ono mora biti van svih dnevnopolitičkih ambicija i partikularnih, ličnih, interesa“, navodi se u saopštenju.\nZbog toga je, naglašavaju, važno da na čelu jednog od najvažnijih skupštinskih odbora bude osoba koja će svojim delovanjem težiti ka ostvarenju navedenih ciljeva.\n3 komentara na Traži se smena Muamera Zukorlića\n22. septembar 2017. u 19:09\n24. septembar 2017. u 20:18\n24. septembar 2017. u 20:19\nMesečna poseta: 28349\nGodišnja poseta: 357506


Make it bright - praksa u inostranstvu za mlade talente\nStudenti organizuju konferenciju Technology ’n’ Trends Ploča i CD benda Eyot na licitaciji LFN\nApr 6, 2021 U rubrici: webetext\nPerspektivni mladi studenti imaju priliku da se uhvate u koštac sa novim izazovima i profesionalno se razvijaju na šestomesečnoj plaćenoj praksi u inostranstvu. Japan Tobacco International (JTI Srbija) pokrenuo je globalni program prakse Make it bright.\nProgram Make it bright koncipiran je kao takmičenjeu kome će učestvovati veliki broj studenata iz više od 30 zemalja, među kojima je i Srbija. Njihov zadatak je da definišu svoje ideje za unapređenje različitih oblasti poslovanja – od novih načina rada usled pandemije, uvođenja inovacija u svakodnevni rad, identifikovanja glavnih izazova poslovanja i predlaganja načina njihovog rešavanja, pa do predloga koji će uvažiti različitosti i povećati inkluziju.\nFoto – JTI\nU okviru programa, JTI želi da podstakne mlade ljude da razmišljaju van okvira, kao i da budu kreativni i inovativni. Učesnici mogu da konkurišu sami kao jedan tim ili u timu od dvoje. Timovima koji budu predložili najbolje ideje biće dodeljeni mentori iz kompanije koji će im pomoći da razviju svoja rešenja, a najbolje ocenjen tim iz Srbije će rešenje predstaviti u finalu takmičenja pred globalnim menadžmentom iz Ženeve. Pobednički tim na globalnom nivou imaće priliku da stekne nove veštine i iskustva na plaćenoj praksi u trajanju od šest meseci, sa mogućnošću da ostane u kompaniji i nakon isteka prakse.\nSvi punoletni mladi ljudi sa dobrim poznavanjem engleskog jezika i manje od dve godine radnog iskustva mogu da se prijave na konkurs do 31. maja 2021. Dodatne informacije nalaze se na sajtu konkursa.\n“Program Make it bright je sjajna prilika da mladi ljudi koji žele da rade na sebi i usavršavaju se upoznaju korporativni svet kroz rad u multinacionalnoj kompaniji. U okviru ovog programa želimo da novim generacijama pružimo priliku da svoju karijeru razvijaju kroz rad sa iskusnim kolegama iz naše kompanije, verujući da istovremenonjihov entuzijazam, savremeni načini razmišljanja i briljantne ideje mogu značajno doprineti našem poslovanju”, kaže Milena Rajić, direktorka za zaposlene i korporativnu kulturu u kompaniji JTI.\n“Kompanija Japan Tobacco International je višegodišnji dobitnik Top Employer sertifikata koji se dodeljuje kompanijama na osnovu rezultata o najboljim praksama u oblasti upravljanja ljudima. Kontinuirano ulaganje u profesionalni rast i razvoj mladih ljudi, kao i izuzetni uslovi koje pruža zaposlenima neizostavni su deo strateškog opredeljenjakompanije JTI”, poručuju.


RS: Za podršku razvoju malih i srednjih preduzeća plasirana sredstva u iznosu od 216 mil. KM - Akta.ba\nRS: Za podršku razvoju malih i srednjih preduzeća plasirana sredstva u iznosu od 216 mil. KM\n30.10.2009. 11:56 / Izvor: Fokus\nZa podršku razvoju malih i srednjih preduzeća, Investiciono-razvojna banka Republike Srpske je prošle i u osam mjeseci ove godine plasirala sredstva u ukupnom iznosu od 216.389.600 KM, za 754 korisnika.\nPodršku preduzetnicima pružila je i lokalna vlast, pa su ove godine 32 opštine, iz lokalnih budžeta, za ove namjene izdvojile ukupno 9.922.559 KM. Prošle godine novac je izdvojilo 28 opština, a uloženo je ukupno 5.335.640 KM, navedeno je u izvještaju o realizaciji Strategije razvoja malih i srednjih preduzeća u RS, od 1. jula prošle do kraja juna ove godine, na koji je juče Vlada RS dala saglasnost.\nMenadžer sektora za strateško planiranje u Republičkoj agenciji za mala i srednja preduzeća, Marica Berić, kazala je da je resorno ministarstvo samo u ovoj godini izdvojilo 7.040.000 maraka za 301 preduzeće, za sufinansiranje podsticaja izvoza.\n"Važni rezultati u ovom periodu postignuti su u realizaciji programa podsticaja koji se odnose na jačanje inovacijske i tehnološke konkurentnosti malih i srednjih preduzeća. Iz budžeta RS za ove namjene izdvojeno je 602.850 KM. Od toga iznosa, 121.650 KM se odnosi za inovatore", rekla je Berićeva, te dodala da je preduzećima iz oblasti tekstila, kože i obuće, za subvencije odobreno 2.158.000 KM.\nBerićeva je napomenula da je u periodu od 2006. do 2008. godine porastao broj malih i srednjih preduzeća za 19 odsto, a broj zaposlenih za 15 odsto.\nVlada RS odobrila je sredstva Opšte unutrašnje rezerve u iznosu 8.959 KM za subvencionisanje kamatne stope za ovu godinu namijenjene kreditima za nabavku traktora.\nPomoćnik ministra finansija, Radmila Mihić, rekla je da je time nastavljen projekat subvencionisanja kamatne stope za nabavku traktora.\n"Ukupan iznos u kojem je Vlada RS subvencionisala kredite iznosi 13.760 maraka, a do sada je subvencionisane traktore kupilo 65 korisnika, posredstvom dvije banke", rekla je Mihićeva.\nVlada RS prihvatila je i Prijedlog uredbe o postupku realizacije projekata javno-privatnog partnerstva u RS, čime su ispunjeni svi uslovi da u RS može da krene po novoj proceduri realizacija projekata po javno-privatnom partnerstvu.\nMihićeva je podsjetila da je RS, nakon Hrvatske, prva u regionu koja je ovu oblast regulisala zakonom, a sada donijela i uredbu kojom su precizirane procedure, načini predlaganja projekata, kriterijumi na osnovu kojih se projekti ocjenjuju da su dobri za RS, te tenderske procedure.\nOna je istakla da su prvi put u tendersku proceduru uvedene novine koje podrazumijevaju da se privatni partner bira u četiri faze, kvalifikacije, inicijalne ponude, pregovaranja i finalne ponude.


Servis podrške u mobilnosti i komunikaciji - Nacionalni dan davanja\nGradovi Beograd i Novi Sad i Gradske opštine Vračar i Savski venac, uspostavili su međupštinsku saradnju potpisivanjem Sporazuma o uspostavljanju međuopštinske saradnje od strane gradonačelnika i predsednika opština.\nKao rezultat ove saradnje, osnovan je Servis podrške u mobilnosti i komunikaciji namenjen osobama sa invaliditetom, a u cilju povećanja dostupnosti usluga, informacija i komunikacija. Kroz međuopštinsku saradnju koja je prvi put uspostavljena na ovaj način, udruživanjem resursa i kapaciteta, obezbeđuje se razmena iskustava i dobre prakse, povećava se efikasnost rada, unapređuje primena principa dobre uprave, a sve sa ciljem podizanja nivoa socijalne uključenosti osoba sa invaliditetom i stvaranja jednakih mogućnosti.\nU okviru novoosnovanog servisa pružaju se servisne informacije ( isključenja vode, struje, izmene na linijama gradskog prevoza…) dostupne i u zvučnom obliku i na znakovnom jeziku putem aplikacije za mobilni telefon Info za sve, koja je dostupna na google play , zatim besplatna usluga tumača za znakovni jezik i SOS poziv tumača za znakovni jezik 24/7, u hitnim slučajevima, preko mobilne aplikacije, kao i informacije na Brajevom pismu. Servis će štampati promotivne materijale i na Brajevom pismu.\nGrađani mogu Servisu da prijave barijere na javnim površinama (podignuti ivičnjaci trotoara, stubići i dr.) i na objektima javnih instutucija (nepostojanje rampi), te će uputiti prijave nadležnim organima da obezbede pristupačnost i nesmetano kretanje.\nKontakt Servisa: servisinfozasve@gmail.com\npreviousPrikupljena sredstva za opremanje nacionalnog prevodilačkog centra za znakovni jezik\nnextPristupačnost u doba pandemije\nIzrada ovog sajta omogućena je uz podršku američkog naroda putem Američke agencije za međunarodni razvoj (USAID). Sadržaj sajta je isključivo odgovornost Srpskog filantropskog foruma i ne predstavlja nužno stavove USAID-a ili Vlade SAD.


Dnevni horoskop za 22.jun 2019\nHoroskop za 22.jun ćete čitati u ovom tekstu.\nOvan – horoskop za 22.jun\nMožete da očekujete neke dobre vesti koje će da vam pomognu da rešite problem koji vas dugo opterećuje na poslu, te ćete najzad ostvariti željeni napredak i uspeh.\nPartner vam sprema neko iznenađenje, ali moguće je da je to za vas previše i da ćete pogrešno da odreagujete i da ga na takav način i povredite.\nSmatrate da ste odličnog zdravlja, ali zapravo ignorišete neke simptome koji mogu biti ozbiljni i koji vam mogu na dalje stvarati probleme.\nBik – horoskop za 22.jun\nNesmotreno postupate u nekim svojim odlukama, ali je glavni problem što svi oko vas shvataju da ne umete da radite timski, već stalno imate potrebu da sebe stavite u prvi plan i tako zapravo ometate poslovanje saradnika.\nFlertujete sa nekom osobom koju ste nedavno upoznali, ali ona zapravo ne želi sa vama ništa ozbiljno i povedite računa da ne shvatite preozbiljno nečiju naklonost i da se posle ne razočarate.\nImate probleme sa sinusima i ne možete nikako da ih rešite jer su hronični i svaka i baš najmanja promena vremenskih prilika vama jako smeta.\nBlizanci – horoskop za 22.jun\nNašli ste se na pravom mestu u pravom trenutku, pa je unapređenje izvesno, ali možda će da zahteva da promenite mesto stanovanja ili da češće putujete i to vama u datom momentu nije baš u planu.\nPlanirali ste da sa partnerom počnete zajednički život, ali vam nije jasno zašto on to na neki način stalno pokušava da izbegne, i počinjete da sumnjate u njegova iskrena osećanja.\nPrekontrolišite rad štitne žlezde jer ste veoma nervozni i napeti i možda se desio neki hormonski disbalans.\nRak – horoskop za 22.jun\nPredugo ste štitili neke saradnike, i vreme je da sve kažete nadređenima, ali pametno je da ipak birate vreme i reči kako ne biste bili shvaćeni kao oportunista ili neko ko pokušava da namerno sabotira kolege.\nOstavite se razmišljanja i analiza i pokušajte da uživate u romantičnoj vezi, umesto da ste stalno napeti i da svaki partnerov postupak analizirate i preispitujete.\nNajzad ste uspeli da se rešite viška kilograma koji vas je mučio, ali je svakako dobro da dalje nastavite da vežbate i da se kvalitetno hranite, a ne da ponavljate iste greške kao ranije.\nLav – horoskop za 22.jun\nNe treba da budete sujetni i da pokušavate samo sebi da ugađate, jer je posao koji radite timski i svi oko vas se zaista trude da sa vama ostvare neke zajedničke rezultate, pa je vreme da se ipak i vi uklopite i da shvatite da je i timski rad jednako važan kao i lična postignuća.\nIznenađenje koje spremate za partnera neće imati efekte kojima ste se nadali, i proizvešće jednu svađu i nerazumevanje jer ste uradili nešto protiv osećanja osobe koja vas voli.\nMučite se sa bolovima u kičmi, sve jer ste preterali u fizičkoj aktivnosti iako ste znali da povrede nisu sasvim zacelile.\nDevica – horoskop za 22.jun\nNe možete da stalno potiskujete probleme i da se pretvarate da oni ne postoje, te je vreme da se suočite sa onim što vas muči i da potražite pomoć saradnika kako biste sve najzad i rešili na neki način.\nStalno se svađate sa partnerom, i problem je u tome što ste oboje temperamentni i morate da birate reči koje izgovarate jer nekada zaista preterate i uvredite osobu koju volite.\nPosavetujte se sa lekarom u vezi problema sa srcem, jer imate naslednu predispoziciju i može da se desi da su stvari ozbiljnije nego što mislite.\nVaga – horoskop za 22.jun\nNeko vas sasvim očigledno i namerno sabotira, jer smatra da vi niste prava osoba za neku poziciju kojoj težite, i umesto da gubite vreme i energiju na svađe i sukobe, bolje je da se dokažete u radu i postignete rezultate koji za sebe govore dovoljno.\nNeko vas duže vreme simpatiše i pokušava da vam se približi, ali vi ne uviđate nečija osećanja i ponašate se sasvim nezainteresovano.\nZdravlje je zadovoljavajuće, mada je pametno da se posvetite sportu i da se više krećete jer ste zaista postali lenji i pasivni i to generalno šteti organizmu.\nŠkorpija – horoskop za 22.jun\nPreterano ste ambiciozni i nemate mere u nekim svojim postupcima, te stalno mislite samo na sebe i na takav način sabotirate timski rad i smetate osobama koje se takođe trude da se pokažu.\nOdličan odnos sa partnerom, i moguća su neka zajednička putovanja i lepi trenuci u begu od svakodnevnice.\nImate probleme sa povišenim šećerom u krvi, pa je pametno da analizirate krvnu sliku i funksciju endokrinih žlezda.\nStrelac – horoskop za 22.jun\nMalo se opustite jer nije na vama da sve probleme rešavate, i ne možete na takav način da radite jer sebe iscrpljujete i uzaludno rasipate energiju.\nSmatrate da ste vi jedini koji daje u nekom emotivnom odnosu, i da je pertner ravnodušan i da je prestao da se trudi i da se angažuje u vezi, pa vam smeta što vas uzima zdravo za gotovo.\nNe možete da spavate i hronično ste umorni i nervozni, ali lekovi za smirenje nisu rešenje, već je pametnije da nađete uzrok stresa i da ga rešite.\nJarac – horoskop za 22.jun\nVi ste veoma lojalan i dobar radnik, i dajete svoj maksimum da ostvarite neke kompleksne ideje i da sve bude u korist firme za koju radite, iako biste negde primali više novca vama to nije bitno, koliko poštovanje i lepa saradnja sa timom.\nRazočarali ste se u partnera i ne znate kako da postupite, kao i da li je to razlog da prekinete dugogodišnju vezu i da krenete dalje.\nImate neke hronične tegobe sa probavom, i u poslednje vreme vam je stalno muka i morate da prekontrolišete stanje digestivnog sistema.\nVodolija – horoskop za 22.jun\nTežite da stalno date jedan maksimum ali to niko ne ume da ceni, pa ste se povukli i ne želite da se opterećujete poslom, i samo odrađujete površno sve obaveze kakjo biste zaradili platu.\nNeočekivani poziv može da donese neke lepe promene u vaš život, ali ako ste zauzeti ipak nemojte da se upuštate u neku tajnu romansu jer će to da vam se obije o glavu.\nOsećate se veoma dobro i najzad ste uspeli da uspostavite balans i da nađete način da uživate i da se bavite sportom i da se hranite zdravije i kvalitetnije.\nRibe – horoskop za 22.jun\nVama je stalno važno šta neko o vama misli i govori, ali to ne može i ne sme da vam bude merilo kvaliteta i sposobnosti, jer ste osoba koja je veoma pametna i koja treba da se na drugi način ipak i pokaže i dokaže.\nUmorni ste od nerazumevanja i svađe sa partnerom, ali iako se on trudi da vam veruje ipak vi sami mu svojim postupcima dajete razloga i povoda za sumnju.\nPovedite računa o imunitetu, jer su moguće neke alergijske reakcije ili upale, pošto ste stalno pod stresom i ne pokušavate da se promenite.


Studentske karte za prevoz gradskim i prigradskim autobusima\nStudenti koji žele da kupe mesečne markice za prevoz gradskim\ni prigradskim autobusima Javnog gradskog saobraćajnog preduzeća „Novi Sad” za septembar i oktobar, mogu to da učine na osnovu prošlogodišnje pokazne karte uz obavezno prikazivanje indeksa blagajniku.\nU gradskom prevozniku kažu da se to odobrenje ne odnosi na studente koji su ove godine upisali fakultet ili višu školu jer oni moraju da imaju overen formular zahteva za izdavanje nove pokazne karte i da ispoštuju redovnu proceduru izrade. Studentima prve godine čiji su indeksi na fakultetima, odobrava se izrada pokazne karte bez uvida u taj dokument, i to na osnovu overenog zahteva za izdavanje pretplatne karte koji se dobija u visokoškolskim ustanovama. Već od 1. novembra za kupovinu markica svi akademci moraće da imaju nove pokazne karte.\ngradski prevoz Novi Sad studenti univerzitet


Memorijalni Centar održao online-sesiju o dobrim praksama realiziranih projekata | Srebrenica Memorial Potočari\nMemorijalni Centar održao online-sesiju o dobrim praksama realiziranih projekata\n''Izuzetno je važna današnja diskusija, prvenstveno u svjetlu naučenih lekcija. Sa ove tri organizacije mi smo realizovali i još uvijek realizujemo važne zajedničke projekte. Zahvaljujući projektu 'Memorijalni centar: Istina, dijalog, budućnost', koji provodimo uz podršku Vlade Ujedinjenog Kraljevstva, imamo priliku da pokrenemo ovakve teme, razgovaramo o dobrim praksama, prepoznamo koji su bili problemi od ranije te kako unaprijediti saradnju institucije sa organizacijama civilnog društva'', kazao je Zlatan Hajlovac, rukovodilac projekta ''Istina, dijalog, budućnost'' u okviru kojeg je današnji događaj i realiziran.\nVelma Šarić, predsjednica Centra za postkonfliktna istraživanja (PCRC) istakla je pozitivna iskustva saradnje na projektu ''Što te nema'', realizaciji Omladinskog kampa, izložbe ''Memento'' i projekta istraživanja presuda vezanih za genocid u Srebrenici.\n''Imali smo dobru saradnju, posebno kroz uključivanje mladih ljudi u različite projekte Memorijalnog centra. Vrijedan iskorak je i činjenica da smo u našim programima imali učesnike i učesnice različitih nacionalnosti, a posebno što su u aktivnostima učestvovali ljudi iz lokalnih zajednica istočne Bosne. S tim u vezi, Memorijalni centar Srebrenica svakako treba razvijati osjećaj za način kako komuniciramo poruke i činjenice o genocidu prema generacijama koje dolaze, posebno i uvijek stavljajući naglasak na činjenice utvrđene pred Međunarodnim kriminalnim sudom za bivšu Jugoslaviju, napomenula je Šarić.\nAmina Krvavac, izvršna direktorica Muzeja ratnog djetinjstva, istakla je profesionalnu saradnju sa zaposlenicima Memorijala, posebno u segmentu rada na aktivnostima bilježenja svjedočanstava vezanih za djetinjstvo za vrijeme opsade i genocida u Srebrenici. Denis Džidić iz BIRN-a je istakao postignute rezultate poput nedavne promocije video-sadržaja ''Životi iza polja smrti'', te izrazio nadu da će nastavak saradnje sa Memorijalnim centrom proći bez prepreka i većih izazova.\n''Današnji skup nas je malo i vratio u različite periode 2020. godine, pokazao nam i koliko smo napredovali od projekta do projekta, ali i ukazao na čemu još treba da radimo. Važno je za naše partnere da planiramo više unaprijed, da imamo jasan raspored odgovornosti i komunikacije, te da razumijemo da vanjski saradnici i vanjske organizacije mogu dati svoj doprinos rastu Memorijalnog centra, a samim tim i podizanju svijesti o genocidu u Srebrenici. I ovim današnjim skupom smo pokazali da možemo i moramo biti pioniri u naprednom i otvorenom komuniciranju o tome gdje smo bili, gdje smo sada i gdje kao institucija želimo da budemo. Samo tako ćemo postići napredak'', zaključio je Hasan Hasanović, kustos muzeja Memorijalnog centra.


Bajkeri prave paketiće za decu iz doma u Sremčici /video, foto/ - 26.12.2021, Sputnik Srbija\nBajkeri prave paketiće za decu iz doma u Sremčici /video, foto/\nMotociklisti iz moto-kluba BJ Bajkers okupili su se danas ispred Starog dvora da bi sakupili sredstva za pravljenje 300 novogodišnjih paketića za decu iz Doma za... 26.12.2021, Sputnik Srbija\nIvan Pavlović, predsednik moto-kluba BJ Bajkers, kaže da je to tradicionalna akcija koja je započeta 2007. godina i koja se održavala svake godine, sem prošle, zbog pandemije kovida 19.„Ove godine situacija je nešto bolja, tako da smo odlučili da ne izneverimo naše drugare iz Sremčice. Mi želimo da svako dete u domu dobije paketić, a njih je tamo oko 300. Sakupljamo sredstva, a onda od toga kupujemo slatkiše i praktično zajedno pravimo 300 paketića. Zatim te paketiće svakog poslednjeg vikenda u godini nosimo deci u domu u Sremčici“, istakao je Pavlović.On je naglasio da je reč uglavnom o novcu koji daju sami bajkeri, ali i da imaju pomoć od moto-firmi i drugih organizacija koje žele da akcija uspe, objavio je Tanjug.\n16:00 26.12.2021 (Osveženo: 22:03 26.12.2021)\n© Sputnik / Lola ĐorđevićDeda Mrazovi bajkeri ispred Skupštine grada Beograda\nMotociklisti iz moto-kluba BJ Bajkers okupili su se danas ispred Starog dvora da bi sakupili sredstva za pravljenje 300 novogodišnjih paketića za decu iz Doma za decu i omladinu ometenu u mentalnom razvoju u Sremčici.\nIvan Pavlović, predsednik moto-kluba BJ Bajkers, kaže da je to tradicionalna akcija koja je započeta 2007. godina i koja se održavala svake godine, sem prošle, zbog pandemije kovida 19.\n„Ove godine situacija je nešto bolja, tako da smo odlučili da ne izneverimo naše drugare iz Sremčice. Mi želimo da svako dete u domu dobije paketić, a njih je tamo oko 300. Sakupljamo sredstva, a onda od toga kupujemo slatkiše i praktično zajedno pravimo 300 paketića. Zatim te paketiće svakog poslednjeg vikenda u godini nosimo deci u domu u Sremčici“, istakao je Pavlović.\nOn je naglasio da je reč uglavnom o novcu koji daju sami bajkeri, ali i da imaju pomoć od moto-firmi i drugih organizacija koje žele da akcija uspe, objavio je Tanjug.